VLADIMIR PUTIN ZA BLUMBERG: Rusija nikome nije neprijatelj, bićemo prijatelji EU i Americi! | Vestinet.rs\nPočetna TEMA DANA\tVLADIMIR PUTIN ZA BLUMBERG: Rusija nikome nije neprijatelj, bićemo prijatelji EU i Americi!\nVLADIMIR PUTIN ZA BLUMBERG: Rusija nikome nije neprijatelj, bićemo prijatelji EU i Americi!\nNa Istočnom ekonomskom forumu u Vladivostoku predsednik Rusije je 2. septembra dao intervju za međunarodni informacioni holding Bloomberg.\nRazgovor je bio posvećen važnim pitanjima svetske politike i ekonomije. „Ruska reč” sažeto navodi najvažnije izjave Vladimira Putina.\n1. Rusija je spremna da razgovara sa Japanom o Kurilskim ostrvima\nJedan od gostiju foruma u Vladivostoku je bio premijer Japana Šinzo Abe.\nNa pitanje dopisnika Blumberga da li je moguć kompromis između Rusije i Japana po pitanju Kurilskih ostrva (koja su posle Drugog svetskog rata pripala Rusiji, što Japan sada osporava), Putin je odgovorio da je Rusija spremna za obnavljanje dijaloga koji je zamrznut pre nekoliko godina na inicijativu japanske strane.\nNe radi se, međutim, o trgovini teritorijom, nego treba tražiti kompromis koji odgovara i jednoj i drugoj strani.\n„Nije reč o nekakvoj razmeni ili prodaji [teritorije]”, istakao je Putin. „Reč je o potrazi za rešenjem u kome nijedna strana neće imati utisak da je na gubitku”.\n2. Nedopustiva je revizija rezultata Drugog svetskog rata\nDopisnik Blumberga je u šali pitao Putina da li je Rusija spremna, na primer, da se odrekne Kalinjingrada (nekadašnji Kenigzberg, pripao je Rusiji posle Drugog svetskog rata). Predsednik mu je ozbiljno odgovorio da je revizija rezultata Drugog svetskog rata Pandorina kutija koju je veoma opasno otvarati.\n„Onda ne treba diskutovati samo o Kalinjingradu, nego i o istočnim teritorijama Nemačke, o Lavovu koji je bio deo Poljske, itd, itd.”, rekao je Putin i dodao da je bolje to ne dozvoliti.\n3. Moskva će nastaviti da razvija i diverzifikuje odnose sa Pekingom\nOpadanje prometa robe sa Kinom (2015. godine je promet opao na 70 milijardi dolara, a cilj je bio da 2020. godine on dostigne 200 milijardi dolara), po mišljenju predsednika Rusije, uslovljeno je padom cena nafte i gasa, a to su proizvodi koje Rusija tradicionalno izvozi. Kina, međutim, i dalje ostaje važan partner Rusije, i saradnja dveju zemalja obuhvata sve više sfera.\nPored trgovinskih odnosa, Rusija i Kina su prešle na sasvim novi nivo kooperacije, rekao je predsednik Rusije i nabrojao nove sfere zajedničkog rada: kosmičke programe, mašinogradnju, železničke pruge za brze vozove, izgradnju nuklearne elektrane u Tjanvanu, itd.\n4. Rusija se zalaže za zamrzavanje nivoa eksploatacije nafte\nGovoreći o izuzetno niskoj ceni nafte, Putin je naglasio da Rusija podržava ideju o stabilizaciji cena putem zamrzavanja nivoa eksploatacije, i taj stav ona ne menja.\nIspostavilo se, međutim, da stabilizacija cena nije moguća zbog politike drugih zemalja koje izvoze naftu, konkretno Saudijske Arabije. Ruski predsednik je izjavio da će to pitanje možda razmotriti u susretu sa zamenikom saudijskog princa na samitu G-20.\nPrema Putinovom mišljenju, optimalna politika zemalja koje izvoze naftu sastojala bi se u zamrzavanju eksploatacije na određenom nivou uz izvesne preferencije koje bi imao Iran, jer se on tek pojavio na tržištu posle ukidanja sankcija.\n„Iran počinje sa veoma niske pozicije zbog dobro poznatih sankcija pod kojima je bio”, rekao je Putin. „Bilo bi nepravedno ostaviti ga na tom ’sankcionisanom’ nivou”.\n5. Kremlj je spreman da oslabi ulogu države u ekonomiji Rusije\nPomenuvši u intervjuu da će verovatno biti prodato 19,5% akcija najveće ruske naftne kompanije „Rosneftь” (sada državi pripada 69,5% akcija), Putin je rekao da Rusija podržava dalju privatizaciju ekonomskih aktiva.\nProdaja paketa akcija kompanije „Rosneftь” planirana je za ovu godinu. Putin je takođe izjavio da se Rusija sprema za privatizaciju jednog dela paketa akcija kompanije „Alrosa”, koja je jedna od vodećih u svetskoj industriji dijamanata.\n6. Rusija nema veze sa hakerskim napadima na servere Demokratske stranke SAD; Moskva je spremna da sarađuje sa svakim predsednikom SAD\nPutin je i ovoga puta odbacio optužbe da je Rusija izvršila hakerski napad na servere Demokratske stranke SAD.\nRanije su u zapadnim medijima pominjane verzije da su za curenje informacija odgovorni ruski hakeri. „Ne znam ništa o tome. Mi se na državnom nivou sigurno time ne bavimo”, naglasio je Putin.\nNa pitanje da li bi želeo da na čelu Bele kuće vidi Klintonovu ili Trampa, ruski predsednik je odgovorio: „Ja bih želeo da imam posla sa čovekom koji može da donosi odgovorne odluke i da ispunjava postignute sporazume”. Rusija se ne meša u unutrašnja pitanja drugih zemalja, naglasio je on.\n7. G-20 treba da se usredsredi na ekonomiju\nGovoreći o sve izraženijem politizovanju samita G-20 (ovogodišnji će biti održan 4. i 5. septembra u Hangdžuu, u Kini), predsednik Rusije je podsetio da je to pre svega forum za razgovor o ekonomiji, i da stoga G-20 treba da se usredsredi upravo na razmatranje ekonomskih pitanja.\n„Mislim da G-20 ne bi trebalo da se meša u te stvari… Bolje je da se za to pronađe neki drugi format”, izjavio je Putin govoreći o mogućem razmatranju sirijskog pitanja na predstojećem samitu. Po njegovom mišljenju, takva pitanja je najbolje razmatrati u UN i u Savetu bezbednosti.\n8. Rusija je zainteresovana da Evropa bude stabilna, i da evro bude jaka valuta\nPovodom budućnosti Evropske unije i evrozone posle Bregzita Putin je istakao da vodeće zemlje Evropske unije imaju pragmatičan stav prema ekonomskim pitanjima i verovatno će to doprineti jačanju evra i rešavanju postojećih ekonomskih problema Evropske unije.\n„Ja ne isključujem mogućnost da će biti donete nekakve odluke koje će konsolidovati grupu zemalja jednakih po nivou ekonomije, i to će, po mom mišljenju, samo doprineti jačanju evra”, rekao je predsednik.\nOn je podsetio da Rusija 40% svojih deviznih rezervi drži u evrima i zato je Moskva, i pored postojećih političkih neslaganja, zainteresovana za stabilnost evrozone.\n9. Odnosi Rusije i Velike Britanije zavise od SAD\nNa samitu G-20 u Hangdžuu Vladimir Putin će se prvi put sresti sa premijerkom Velike Britanije Terezom Mej.\nOdgovarajući na pitanje kako će se graditi rusko-britanski odnosi u kontekstu Bregzita, Putin je rekao: „Naši odnosi sa Velikom Britanijom ne zavise od njenog prisustva ili odsustva u Evropskoj uniji, nego od njenih posebnih odnosa sa Sjedinjenim Američkim Državama”.\nOdnosi između Rusije i Velike Britanije koji, prema Putinovom mišljenju, u poslednje vreme nisu baš najbolji, mogu se poboljšati ukoliko London bude sprovodio nezavisniju spoljnu politiku.\n10. Saglasnost između SAD i Rusije po pitanju Sirije je moguća\nRuski predsednik je istakao da pregovori između Rusije i SAD o sirijskom pitanju nisu laki. Da bi se postigao napredak neophodno je povući granicu između umerene opozicije i terorista, a to pitanje nije rešeno od samog početka pregovaračkog procesa.\nSa druge strane, Putin smatra da je u najskorijoj budućnosti moguć napredak: „Ja ne isključujem mogućnost da u najskorije vreme mi već možemo postići neki dogovor i predočiti naše sporazume svetskoj javnosti”.\nPored toga, predsednik je izjavio da je Rusija u kontaktu sa Turskom i ne protivi se njenoj operaciji na severu Sirije.\nKRIMINALNA KARIJERA: Ni „Veliki kašalj“ joj ne može pomoći, Hilari Klinton napravila skandal zbog kojeg joj preti ROBIJA! (VIDEO)


SAD zabrinute zbog planova Saudijske Arabije da prodaje naftu u juanima – The PRESTIGE\nPregovori Saudijske Arabije i Kine na temu prodaje nafte za juane umjesto za dolare su jedan od „potencijalno značajnih gubitaka“ koji bi SAD mogle da pretrpe zbog omalovažavajućeg stava administracije Džozefa Bajdena prema svom strateški važnom savezniku, navodi se u članku lista Wall Street Journal-a.\nKako napominje izdanje, tokom 1974. godine se Saudijska Arabija obavezala da trguje naftom samo u dolarima u zamjenu za vašingtonske garancije bezbjednosti. Međutim, trenutna američka administracija je podrivala te sporazume na svakom koraku i, sudeći po svemu, Saudijcima je to dosadilo.\n„Jedan od prvih spoljnopolitičkih koraka administracije je bila odluka da se zaustavi podrška ratu Saudijske Arabije protiv Husita u Jemenu, kojima pomaže Iran. SAD su, takođe, sa Husita skinule i status terorista. Zatim je Bijela kuća odložila planiranu prodaju oružja Rijadu što je postao pravi šamar u bezbjednosti i situacija je uspjela da se sredi tek krajem prošle godine“, navodi WSJ.\nPored toga, Rijad je „užasnut“ pratio kako američki predsjednik Bajden usaglašava nov sporazum o iranskom nuklearnom programu, koji će Teheranu obezbijediti resurse, smatraju novinari.\nPored toga, SAD su potrebni svi saveznici koje oni mogu da sačuvaju u ovom komplikovanom regionu, podvlači izdanje.\n„Veoma moralni nacionalisti u Bajdenovoj administraciji pogrešno smatraju da takve države kao što je Amerika mogu sebi da priušte luksuz interakcije sa isključivo moralno besprekornim saveznicima“, navodi se u članku.\nRijad sada ponovo razmatra svoje pozicije, jer su shvatili da ne vrijedi da se nadaju na Vašington.\n„Oni su vidjeli neprijateljski odnos administracije Bajdena i užasno povlačenje vojske iz Avganistana. Prestolonasljednik Saudijske Arabije Muhamed bin Salman je odbio zahtev Bajdena da poveća proizvodnju nafte i, ako je vjerovati saopštenjima, on je čak odbio i telefonski poziv američkog predsjednika“, piše WSJ.\nPritom je Peking, kako navodi list, zadovoljan što ima mogućnost da popuni prazninu koja je nastala i u slučaju da pregovori uspiju, izvući će veliku korist. Po mišljenju novinara, greške u odnosima prema Saudijskoj Arabiji podvlače nedostatak Bajdenove verzije „virtuoznog liberalnog internacionalizma“.\n„U epohi takmičenja velikih država SAD ne mogu sebi da dozvole da odguruju saveznike koji mogu da pomognu u uzdržavanju autoritarnih agresora koji se trude da nanesu štetu američkim interesima i vrijednostima. Sjedinjene Američke Države plaćaju visoku cijenu u Ukrajini zbog toga što su izgubile Saudijsku Arabiju“, zaključio je američki list.\nRanije je saopšteno da Rusija i Indija izučavaju mogućnosti prelaska na trgovinu u rubljama i rupijima uz privlačenje kineskog juana kao bazne valute.\nRusija uvodi elektronske vize, olakšanje za 18 azijskih zemalja


Follow @RSE_Balkan Dimitrije Jovićević 02.02.2013\nPredviđeni krizni porez, čak i idealno ubran po procjenama ekonomista, ne bi pokrio više od trećine budžetskog deficita, tako da se sve to skupa dovodi u pitanje. I mi građani postavljamo pitanje zašto se ne razmisli i ne vidi postoje li mehanizmi za oporezivanje ekstra profita i time ipak uspostavljanja jednog korektnijeg i poštenijeg socijalnog balansa kada je kriza u pitanju. Čini mi se da na kraju, ni mi kao društvo, a samim tim ni Vlada, neće moći da izbjegne donošenje jedne, na kraju i najefikasnije, ali i nepopularne mjere, a to je vjerovatno podizanje stope PDV-a, kao krajnje mjere za amortizaciju kompletne ekonomske krize. RSE: Dešavanja na političkoj sceni protekla su u znaku reagovanja manjeg partnera u vladajućoj koaliciji, Socijaldemokratskoj partiji, čije je predsjedništvo jednoglasno odbilo da podrži Filipa Vujanovića kao predsjedničkog kandidata DPS-a i najavili su žalbu Ustavnom sudu. Je li čvor u međupartijskim odnosima ovoga puta previše zapetljan i kako će se iz čitave situacije, sa kojom izlaznom strategijom izvući Socijaldemokrate, koje su do sada uspjevale da budu neka vrsta opozicije u samoj vlasti?\nGrad: otiso davno\nzar mi u Crnoj Gori imamo SDP...ja ga jos nisam video...samo vidim nacionaliste,bogate i njihove tajkune...a narod nam kupi hranu po smecu...bas smo dobri i mi nasa vladavina


Mesi doneo preokret na Nou Kampu - Evropske lige, Fudbal\nAleksandar Milosavljević 05.05.2013., 22:52\nNa poslednjoj utakmici nedeljnog programa 34. kola Primere viđeno je čak šest pogodaka, preokret i dva gola Lea Mesija koji je u igru ušao sa klupe, a sve to je bilo dovoljno za pobedu Barselone nad Betisom od 4:2 (1:2).\nGosti su poveli već u 2. minutu preko Pablona, ali je samo sedam minuta kasnije izjednačio Aleksis Sančez. Međutim, domaći tim nikako nije uspevao da dođe do prednosti, a najveći krivci za to bili su upravo Sančez i David Vilja koji su se propisno ispromašivali što je prelepim pogotkom u 43. minutu kaznio Ruben Perez.\nI taman kada se Leo Mesi spremao da uđe u igru umesto Davida Vilje reprezentativac Španije je u 56. minutu izjednačio na 2:2 i odmah potom je izašao sa terena. Argentincu je bilo dvoljno samo četiri minuta da postigne svoj prvi pogodak, da bi posle odlične akcije na asistenciju Sančeza u 71. minutu postavio konačnih 4:2.\nBarseloni sada nedostaje još dva boda da teoretski obezbedi titulu i nema sumnje da će ih osvojiti u jednom od preostala četiri kola, dok Betisu preostake da pokuša da sustigne zaostatak od četiri boda za šestoplasiranom Malagom.\nPrethodna vest Kavani het-trikom potopio Inter\nSledeća vest Valensijen odložio slavlje Pari Sen Žermena


Kako se Bajden priprema za samit sa Putinom - 08.06.2021, Sputnik Srbija\nAmerički predsednik Džo Bajden sa svojim timom se priprema za svoju prvu inostranu turneju i samite sa NATO, G7 i ruskim kolegom Vladimirom Putinom, izjavila je... 08.06.2021, Sputnik Srbija\nKako je dodala, važno je sastati se sa liderima lično, jer je razgovor licem u lice najefikasniji.„Bajden je uključen u rad sa svojim timom, govori o tome kakve bilateralne kontakte će imati, gde su mogućnosti, koji su trenuci u kojima treba izneti zabrinutosti SAD. On ima nekoliko decenija iskustva na koje će računati tokom putovanja“, prokomentarisala je portparolka Bele kuće.Kako je saopšteno, Bajden će se u Velikoj Britaniji sastati sa premijerom zemlje Borisom Džonsonom, prisustvovaće samitu G7, samitu SAD-NATO u Briselu, a 16. juna će se sastati sa predsednikom Rusije Vladimirom Putinom u Ženevi.Pročitajte još:\nPošto je Putina nazvao ubicom, verovatno će nositi pancir i kacigu sa vizirom prilikom razgovora!!!\nsvet, vesti, sad, džo bajden, vladimir putin\n21:05 08.06.2021 (Osveženo: 16:25 23.07.2021)\n© Tanjug / AR/Evan VucciPredsednik SAD Džo Bajden\nAmerički predsednik Džo Bajden sa svojim timom se priprema za svoju prvu inostranu turneju i samite sa NATO, G7 i ruskim kolegom Vladimirom Putinom, izjavila je portparolka Bele kuće Džen Psaki, ističući da Bajden ima decenijsko iskustvo na koje se oslanja.\n„On se pripremao 50 godina, bio je na svetskoj sceni, poznaje određeni broj tih lidera, uključujući predsednika Putina i lidere koje će videti na samitu NATO-a i G7“, izjavila je Psaki, odgovarajući na pitanje kako se Bajden priprema za svoju turneju po inostranstvu koja počinju ove sedmice.\nKako je dodala, važno je sastati se sa liderima lično, jer je razgovor licem u lice najefikasniji.\n„Bajden je uključen u rad sa svojim timom, govori o tome kakve bilateralne kontakte će imati, gde su mogućnosti, koji su trenuci u kojima treba izneti zabrinutosti SAD. On ima nekoliko decenija iskustva na koje će računati tokom putovanja“, prokomentarisala je portparolka Bele kuće.\nKako je saopšteno, Bajden će se u Velikoj Britaniji sastati sa premijerom zemlje Borisom Džonsonom, prisustvovaće samitu G7, samitu SAD-NATO u Briselu, a 16. juna će se sastati sa predsednikom Rusije Vladimirom Putinom u Ženevi.\nPeskov: Razmatra se zajednička konferencija za medije Putina i Bajdena


Vermezović podržao Sinišu Mihajlovića\nBEOGRAD, 19. oktobra 2012. - Trener fudbalera Partizana Vladimir Vermezović rekao je danas da treba pružiti podršku selektoru reprezentacije Srbije Siniši Mihajloviću i pored dva uzastopna poraza u kvalifikacijama za Svetsko prvenstvo.\n"Zaprepašćen sam tolikom količinom ružnih natpisa o Siniši Mihajloviću, kada znamo da su ga pre par meseci svi podržavali. Treba mu dati priliku i pružiti podršku, jer ništa još nije izgubljeno. Imamo još tri utakmice protiv glavnih rivala za prva dva mesta", rekao je Vermezović novinarima u Beogradu. Reprezentacija Srbije je 12. oktobra izgubila u Beogradu od Belgije sa 3:0, a četiri dana kasnije poražena je u Skoplju od Makedonije sa 1:0. "Mihajlović je napravio radikalan potez time što je krenuo da podmladjuje reprezentaciju, kao i ja u Partizanu, pa kako bude, uvek smo mi ti (treneri) koji na kraju plaćamo račun. Zašto bismo se predavali ranije", kazao je Vermezović. Trener Partizana je istakao da mu se ne svidja što se selektor "orlova" sukobio sa reprezentativcima Branislavom Ivanovićem i Aleksandrom Kolarovim. Srbija posle četiri odigrana kola ima četiri boda i u Grupi A kvalifikacija za Svetsko prvenstvo zaostaje šest bodova za vodećim Belgijom i Hrvatskom.


Doosan lansira novi bager DKS-7 | Gradimo zajedno\nNaslovnaUncategorizedDoosan lansira novi bager DKS-7\nDoosan lansira novi bager DKS-7\nIzvor : www.eu.doosanequipment.com\nDoosan Infracrore Europe je predstavio svoj novi asortiman DKS-7 bagera, sa nadogradnjom u rasponu od udobnosti, moći i efikasnosti rada i radng mesta.\nKompanija je dala pregled modela DKS140LCR-7, najkompaktnijeg u novoj liniji, u kom se opisuje kompatibilni D34 motor sa optimizovanim funkcijama za urbanističke radove.\nMašine srednjeg dometa\nDoosan je predstavio modele DKS225LC-7 i DKS225-7Ks, u okviru klase od 23-25 tona.\nMašiname su pojačane snage i stabilnosti kopanja da bi se poboljšala efikasnost, dok D-Ecopower funkcija obećava povećanje produktivnosti, sa smanjenom potrošnjom goriva i boljom kontrolom.\nTokom virtualne prezentacije, u Doosanu su rekli da je 7X model pun „novih pametnih rešenja“, uključujući elektro hidrauliku u potpunosti, upravljanje i kontrolu mašine, kao i tehnologije 2D Grade Assist.\nUgrađena tehnologija takođe uključuje fini zamah koji poboljšava kontrolu, kao i funkciju virtuelnog zida – radno okruženje koje može podesiti operator da poveća sigurnost.\nMašine za kopanje i rudarstvo\nNa vrhu klase Doosan je predstavio modele DKS490-7 i 530LC-7, sa novim funkcijama, uključujući sedište sa mogućnostima grejanja i hlađenja.\nU firmi kažu da poboljšanje sile kopanja čini ove mašine najboljim u njihovoj klasi za kopanje i rudarstvo.\nOpcioni dodaci za veće bageri uključuju ultrazvučni sistem detekcije – poboljšava bezbednost i daje operateru čist i svestran pogled na radno mesto.\nDKS-7 – pregled opsega\nPotpredsednik Doosan Infracore Europe’s prodaje i marketinga, Žil Bendud, govorio je o poboljšanju bezbednosti u novom asortimanu, „sa izuzetnim kamerama od 360 stepeni, koje daju potpunu vidljivost oko bagera (povezane sa ultrazvučnim otkrivanjem objekta), oni su sigurniji nego ikad i omogućavaju operaterima da se fokusiraju na svoj posao i minimiziraju rizik od nesreće. “\nO verodostojnosti održivosti DKS-7 mašina, rekao je, „Imamo povećanu efikasnost goriva sa našim najnovijim nivo V – kompatibilnim motorom. Pored toga, uz poboljšani sistem sagorevanja, smanjujući emisiju čestica, povećali smo vek filtera, koji je sada, bez održavanja do 8.000 sati. “\nPrethodni tekstU Kragujevcu novih 330 km kanalizacione mreže\nSledeći tekstPlan novog gasovoda za 2024. – Republika Srpska


VELIKA POLICIJSKA AKCIJA: Traga se za ubicama Edina Hamidovića, pronađeno oružje i municija – PRESSA\nNavijači konačno mogu prisustvovati utakmicama u cijeloj BiH\nPolicijski službenici Interventne jedinice i inspektori kriminalističke policije iz Novog Pazara u saradnji sa agentima Bezbjednosno informativne agencije i Višim javnim tužilaštvom iz tog grada, pokrenuli su veliku akciju na teritoriji opštine Sjenica s ciljem suzbijanja opšteg kriminaliteta.\nPrema nezvaničnim informacijama, izvršeni su pretresi na preko deset lokacija, a policija traga za oružjem i narkoticima, kao i licima koja su povezana sa nedavnim ubistvom Edina Hamidovića u centru Sjenice.\nIzvršen je pretres kuća i poslovnih objekata rodbine i prijatelja osumnjičenog E.L. (27), za kojim je novopazarska policija raspisala međunarodnu potjernicu zbog sumnje da je teško ranio Hamidovića, koji je od posljedica ranjavanja preminuo u kragujevačkoj bolnici.\nU akciji koja još uvijek traje, policija je u jednoj od kuća pronašla vatreno oružje sa većom količinom municije, kao i falsifikovana dokumenta, piše Kurir.\nEdin Hamidović, policija\nRadna sedmica do četvrtka je hit među poslodavcima u svijetu


Naslovna/Lifestyle/Miloš Radičević vodi računa o svom izgledu\nMiloš Radičević maneken i glumac, trećeplasirani farmer sa Farma 6 bio je gost salona “Just Be Queen” kako bi uživao u masaži i tretmanima lica\nI ako je često zaokupljen svojim obavezama oko snimanja emisija, spotova, treninga Miloš Radičević, se trudi da pronađe vreme kako bi svoj izgled doveo do perfekcije, tako smo ga i mi zatekli u salonu “Just be Queen” u kome je uživao u masaži i tretmanu lica. Znamo koliki ga devojke vole, ali smo sigruni da bi volele da se njihovi muškarci ugledaju na njega.\nTijana Milenković i Miloš Radičević\n“Just Be Queen” novootvoreni salon lepote u prestonici\nZa sve kraljice:”Just Be Queen” novootvoreni salon lepote u prestonici: koji nudi sve ono što je potrebno jednoj dami.\nPraznici, pokloni, euforija pa čak i prvi, iznenadni sneg, ne trebaju i ne smeju da budu prepreka da se svaka devojka i žena oseća kao kraljica. A najbolje mesto na kojem ćete dobiti svu potrebnu negu, je upravo salon “Just Be Queen. Kada su Tijana Milenković i Saška pre dva meseca otvorile frizersko kozmetički salon, koji se nalazi u Zaplanjskoj 88a, u Beogradu, nisu ni očekivali ovako vrtoglav uspeh. Tijana je pravi mag za manikir, pedikir, depilaciju i masažne tretmane lica. Dragana Strahinic, inače diplomirani kozmetolog zadužena je za tretmane lica, dok će Aleksandra, Saška Petrović od vaše kose učiniti šta god da poželite. Pored svega navedenog, devojke se takođe bave japanskim isrctavanjem obrva, koje je sve popularnije.\nZa više informacija o salonu, posetite njihovu stranu na FB.\nPredhodno Jelena Bačić Alimpić potpisivala knjige u Beogradu\nSledeće Miroslav Pavićević (Spirit & Soul) gost Beograda


Za sada bez Sajma - Glas Podrinja\n(27. mart 2020.)\nZamenica direktora Instituta Batut Darija Kisić Tepavčević izjavila je danas da se povodom epidemije korona virusa "naš zdravstveni sistem pripema za najgori mogući scenario kakav je zahvatio neke zemlje, ali da se i dalje nadamo i priželjkujemo da nam takvi kapaciteti za koje smo spremni neće trebati".\nKisić Tepavčević je na konferenciji za novinare u Palati Srbije rekla da "za sada nije predviđeno da osobe koje budu pozitivne na korona virus budu smeštene u prostorijama Beogradskog sajma i da naš zdravstveni sistem ima kapacitete gde bi se smestili pacijenti sa takvim vrstama tegoba".\n"Pripremaju se takvi objekti ne samo u Beogradu nego i širom zemlje ali za sada nema potrebe. Princip organizacije zdravstvenog sistema u svim delovima naše zemlje je isti. Kada je u pitanju organizacija različitih vrsta smeštaja sve se organizuje na istom principu kao u glavnom gradu", rekla je Kisić Tepavčević.\nOna je, odgovarajući na pitanje novinara, rekla da je u ovom momentu smanjen odziv dece za vakcinaciju, što je razumljivo s obzirom na okolnosti koje donosi epidemija korona virusa, ali da se vrši reorganizacija primarne zdravstvene zaštite koja će omogućiti da se kontinuirano sprovodi vakcinacija.\n"Nedvosmislen je stav da vakcinacija ne sme da se prekine. Vrlo brzo bi imali pojavu epidemija bolesti koje su makar jednako ozbiljne kao ova sa korona virusom", rekla je Kisić Tepavčević i dodala da će roditelji biti obavešteni kada budu obezbeđeni uslovi za vakcinaciju dece.


Srpsko-kiparsko prijateljstvo - Moj Kipar - Vaš vodič #1 za Kipar\nMoj Kipar - Vaš najbolji prijatelj i vodič #1 za KiparO KipruSrpsko-kiparsko prijateljstvo\nSrbija i Kipar imaju tradicionalno odlične odnose, zasnovane na međusobnoj podršci u očuvanju teritorijalnog integriteta. SFR Jugoslavija je diplomatske odnose sa Kiprom uspostavila nakon proglašenja nezavisnosti Kipra 1960.\nKipar je glasao protiv prijema Kosova u UNESKO 2015.\nDanas Srbija i Kipar sarađuju u spoljnoj politici, finansijama, vojnim pitanjima i na polju kulture.\nSrbi na Kipru su građani Kipra srpskog porekla ili državljani Srbije koji žive i rade na Kipru. U gradu Limasolu procenjuje se da živi oko 4.000 građana rođenih u bivšoj Jugoslaviji, većim brojem Srba. Veći broj srpskih biznismena premestio je svoje poslovne transakcije na Kipar u poslednjih dvadeset godina.\nIgor Četojević, lekar i akupunkturist\nMilan Trajković, atletičar\nMilenko Špoljarić, fudbaler\nVladan Tomić, fudbaler\nSiniša Dobrašinović, fudbaler\nMarko Blagojević, ambasador Srbije na Kipru\nKiprani u Srbiji\nKonstantinos Eliades, ambasador Kipra u Srbiji\nHristodulos Skurupatis, profesor grčkog jezika\nZastava Srbije i Kipra (Fotografija: Shutterstock)


Andy Mcguffie: Funkcionalan javni RTV sistem u BiH je prioritet - Akta.ba\nAndy Mcguffie: Funkcionalan javni RTV sistem u BiH je prioritet\n04.04.2014. 08:15 / Izvor: Fena\nGlasnogovornik Delegacije Evropske unije u BiH i specijalnog predstavnika EU u BiH Andy McGuffie je, povodom informacija o aktivnostima koje se preduzimaju u pogledu osnivanja PBS korporacije, a koju je Vlada Republike Srpske usvojila, kazao da su nezavisne i profesionalne medijske institucije jedan od najvažnijih aspekata uspješnog, modernog demokratskog društva.\n"U tom kontekstu, naglašavamo da je završetak reforme javnog RTV sistema (PBS), odnosno osnivanje PBS korporacije, neophodno za digitalizaciju, kao i za jačanje postojećeg javnog RTV sistema što je uopšteno ključni prioritet", rekao je on.\nNavodi i da je ta činjenica u više navrata naglašena u godišnjim izvještajima o napretku Evropske komisije.\n"Pozivamo sve aktere u BiH da usmjere pažnju i resurse za jačanje nezavisnosti i profesionalizma postojećih kanala u sistemu javnih emitera. To, također, zahtijeva uspostavljanje korporativne strukture za sistem javnih emitera u BiH i usklađivanje zakona na entitetskom nivou sa zakonom o sistemu javnih emitera BiH", istaknuo je McGuffie u izjavi dostavljenoj medijima.\nAkcentirao je da pitanje digitalizacije mora biti hitno riješeno. U suprotnom, navodi, moguće je da građani BiH neće moći da gledaju određene programe na svojim TV ekranima kao što su Evrovizija, UEFA Liga šampiona, Euronews razmjenu.\nDodao je i da cijeli region napreduje na polju digitalizacije, a ako se rok ne ispoštuje, bh. tržište emitiranja će trpjeti i gledaoci u BiH neće imati istu uslugu kao ostatak Evrope.\n"Završetak reforme sistema javnih emitera treba da rezultira razvojem funkcionalnog, uređivački samostalnog, ekonomičnog i efikasnog sistema javnog emitiranja u najboljem interesu za javnosti BiH i u skladu sa standardima Evropske unije u oblasti javnog emitiranja", kazao je McGuffie, saopćeno je iz Delegacije EU u BiH.\nGlasnogovornik Delegacije Evropske unije u BiH


PORED MEČA SRPSKI TENISERI STIGLI DA SE DRUŽE SA MLADIM TENISKIM TALENTIMA · Kraljevo.online\nNASLOVNA SPORT PORED MEČA SRPSKI TENISERI STIGLI DA SE DRUŽE SA MLADIM TENISKIM TALENTIMA\nPORED MEČA SRPSKI TENISERI STIGLI DA SE DRUŽE SA MLADIM TENISKIM TALENTIMA\nKraljevo – Najbolji srpski teniseri Novak Đoković, Viktor Troicki, Nenad Zimonjić, Ilija Bozoljac, Predrag Krasin i Filip Krajinović družili su se danas na Dejvis kupu sa najmlađim članovima Teniskog saveza Srbije. Uz podršku Teniskog saveza Srbije i kompanije NIS, mladi teniski talenti su imali priliku da vide umeće naših tenisera uživo na terenu.\n“Veoma je važno raditi sa decom od najranijeg uzrasta i usmeravati ih na sport i prave vrednosti i podučavati ih fer igri. Da bi imala mogućnost za to, neophodno je da imamo stabilnog partnera kao što je kompanija NIS. Drago nam je da je jedna velika kompanija prepoznala značaj ulaganja u mlade, tenis i sport uopšte i nadamo se da će ih u budućnosti biti još više.” – izjavio je Toplica Spasojević, predsednik Upravnog odbora Teniskog saveza Srbije.\nNIS šestu godinu zaredom uspešno sarađuje sa Teniskom savezom Srbije i na taj način ulaže u razvoj profesionalnog i rekreativnog sporta. Kroz program „Energija sporta“, kompanija sa Savezom već četiri godine organizuje „Otvorenu školu tenisa“, koja velikom broju dece iz cele Srbije omogućava besplatno učenje prvih teniskih koraka i na taj načim širi svest mladih o važnosti bavljenja sportom i zdravom načinu života.


Svečano otvoren Kulturno sportski rekreacioni centar u Sapni - Objektivno\nSvečano otvoren Kulturno sportski rekreacioni centar u Sapni\nUz prisustvo velikog broja građana, danas je upriličena svečanost povodom otvaranja kulturno sportsko rekreacionog centra u Sapni.\nUz prigodan kulturno-umjetnički program, čast da ovaj prelijepi i višefunkcionalni objekat otvori imao je ambasador Republike Turske u Bosni i Hercegovini Haldun Koç i načelnik općine Sapna Zudin Mahmutović.\nIzgradnju ovog objekta čija je vrijednost iznosila 323.491,90 KM finansirala je ambasada Republike Turske u iznosu od 200.000,00 KM dok je ostatak sredstava obezbijeđen iz budžeta Općine Sapna. Ambasador Haldun Koç iskazao je veliko zadovoljstvo što je Republika Turska učestvovala u izgradnji jednog ovakvog objekta koji će prije svega služiti mladima te se zahvalio domaćinima na ukazanom gostoprimstvu.\nOpćinski načelnik se u ime svih građana općine Sapna i u svoje lično ime zahvalio ambasadoru i Republici Turskoj na pomoći koju su pružili za realizaciju ovog projekta ali i na pomoći koju je pružio turski narod za vrijeme elementarnih nepogoda iz 2014. godine, te izrazio nadu da ovo neće biti prvi i posljednji projekat koji će se realizovati na području općine Sapna uz pomoć Republike Turske.\nPrije svečanog otvaranja novosagrađenog objekta u kabinetu općinskog načelnika upriličen je prijem delegacije Ambasade Republike Turske na čelu sa ambasadorom a kojem su pored općinskog načelnika Zudina Mahmutovića i njegovih saradnika, prisustvovali i predstavnici općine Sapna u izvršnoj vlasti kantonalnog i federalnog nivoa Senad Alić i Mirnes Gušić.\nTuzla: Besplatno šišanje za migrante\n50 malih dioničara RMU “Banovići” traži zabranu održavanja sjednice


Vesti online / Sport / Fudbal / Haos tokom proslave titule Benfike\nHaos tokom proslave titule Benfike\nProslava titule prvaka Portugalije koju je Benfika u nedelju osvojila 34. put pretvorila se u sukob policije i navijača u kojima je povređeno nekoliko osoba, saopštila je portugalska policija.\nPretereli u slavlju: Navijači Benfike osvojili novu tuitulu šampiona Portugala\nBenfika je osvojila titulu pošto je u gostima igrala nerešeno protiv Vitorije Gimaraeš - 0:0. Istovremeno, njihovi najbliži konkurenti u trci za titulu Porto remizirali su protiv Belenensesa - 1:1. Ovo je prvi put za 31 godinu da Benfika odbrani titulu, a treći put da je osvoji pod trenerskom palicom Žoržea Žezusa.\nNavijači su preplavili lisabonske ulice, uključujući trg Markes de Plombal, u nameri da proslave trofej, ali je nasilje eskaliralo posle ponoći, kada su rivalske grupe počele da bacaju flaše, kamenje i druge objekte na policiju koja je pokušala da zavede red uz pomoć palica.\n- Nastao je pravi haos, imao sam osećaj kao da sam u nekom kaubojskom filmu. Nikada nisam video ovako nešto - rekao je jedan od navijača Rui Trinidade.\nSlični incidenti dogodili su se i na stadionu u Gimaraešu. Televizija je prenela snimak koji pokazuje da jednog navijača Benfike 43 godišnjeg Žozea Magalaesa udaraju policajci pred njegovom decom.\nMinistarstvo unutrašnjih poslova Portugalije saopštilo je da je pokrenuilo istragu povodom ovih incidenata, koje je osudio predsednik Benfike Luis Felipe Vijeira.\n- Moramo da otkrijemo da li je bilo prekomerne upotrebe sile od strane policije - rekao je Vijeira.\nFUDBAL Špigl: Lazar Marković upleten u "ofšor" transfer malverzacije\nFUDBAL Srbija gostuje Nemačkoj uoči Portugala


Više od 400 mrtvih u klizištu u Sijera Leoneu\nMasovna sahrana žrtava klizišta u Sijera Leoneu\nUjedinjene nacije su saopštile da se broj žrtava smrtonosnih klizišta u glavnom gradu Sijera Leonea Fritaunu uvećao na više od 400 ljudi.\nJoš 600 ljudi se vodi kao nestalo, dok spasilačke ekipe pokušavaju da izvuku tela iz blata i ostataka porušenih kuća. Njihove napore ometa snažna kiša, koja će prema prognozama padati i u narednih nekoliko dana.\nVlada je počela da sahranjuje one čija tela su izvučena juče, a predsednik Sijera Leona Ernest Bai Koromo uputio je izraze saučešća i podrške tokom ceremonije, dok vlada upozorava na novu opasnost od velike pukotine na jednoj strani planine.\nStanovnicima te oblasti rečeno je da se evakuišu. Sijera Leone je zatražio meunarodnu pomoć navodeći da čini sve što može da spreči izbijanje zaraznih bolesti, dok je organizacija za zaštitu ljudskih prava Amnesti internešnal objavila saopštenje u kojem optužuje vladu da nije naučila lekciju iz sličnih incidenata u prošlosti.


31/01/2014 | 15:48\nSpecijalni sud u Beogradu potvrdilo je optužnicu protiv bivšeg generalni direktora Galenike Nenada Ognjenovića i još devet osumnjičenih za nanošenje štete tom preduzeću u iznosu većem od 900 miliona dinara.\nKrivično vanpretresno veće Posebnog odeljenja za organizovani kriminal Višeg suda u Beogradu našlo je da je skup činjenica navedenih u optužnici, potkrepljen dokazima te da je opravdano podizanje optužbe u ovoj krivično-pravnoj stvari, navodi sud.\nOptužnica od 20. novembra podignuta je, pored Ognjanovića, i protiv nekadašnjeg direktora Velefarma Dragoljuba Vučićevića, kao i direktora Pharmatradea Radoslava Sekulića, saopšteno je iz tužilaštva.\nOptuženi su i vlasnik zanatske radnje Livnica Jeremić Miodrag Jeremić, zamenik generalnog direktora Galenike Goran Orlić, vlasnik radnje Pavlović Dragan Pavlović, odgovorna lica u privrednim društvima Farmanari i Unihemkom Željko Jovović i Ljubica Prica, odgovorno lice u Trgošped-transu Milan Vladović, kao i sudski veštak Željko Birmančević.\nOgnjenoviću, Vučićeviću i Sekuliću stavlja se na teret da su od 2008. do 31. decembra 2009, iskorišćavanjem položaja odgovornog lica i prekoračenjem granica ovlašćenja pribavili protivpravnu imovinsku korist preduzeću Pharmatrade sa Maršalskih ostrva u iznosu od 4.990.000 evra i pričinili štetu AD Galenika u iznosu od 5.224.383 evra.\nOgnjenović i Jeremić se terete da su u periodu od aprila 2009. do kraja decembra 2010. godine na štetu Galenike pribavili protivpravnu imovinsku korist zanatskoj radnji i umetničkoj livnici Jeremić iz Vrčina u iznosu od 140.184.493,11 dinara prilikom nabavke skulptura, a zanatskoj radnji Pavlović u iznosu od 4.286.648,03 dinara.\nTakođe, optužnicom se okrivljenima Ognjenoviću, Orliću, Jovoviću, Prici i Vladoviću stavlja na teret da su od marta 2010. do kraja februara 2011, iskorišćavanjem ovlašćenja pribavili protivpravnu korist privrednim drustvima Pharmanari doo iz Novog Sada, Unihemkom pharm iz Podgorice i Unihemkom pharm iz Brčkog i oštetili Galeniku u iznosu od 161.786.952,45 dinara.\nIstraga je u slučaju Galenika proširena u septembru za nova krivična dela i druga lica. Istraga je u septembru obuhvatila Dragana Šebreka, vlasnika i direktora preduzeća "BG Farm" Mladena Gazikalovića, Milicu Mirković, Draganu Šutić i Miroslava Jovića.\nOvi osumnjičeni se terete da su u saradnji sa Ognjenovićem zloupotrebama oštetili Galeniku za oko 3. 375.152.000 dinara, a privrednom društvu BG "Farm" pribavili protivpravnu imovinsku korist od oko 2.326.470.000 dinara.


Međunarodna zajednica: Još uvijek nema dogovora o Izbornom zakonu, a i vremena je sve manje – RTV BPK\nMeđunarodna zajednica: Još uvijek nema dogovora o Izbornom zakonu, a i vremena je sve manje\nNakon još jednog susreta predstavnika bh. političkih stranaka i međunarodne zajednice organiziranim u cilju postizanja dogovora kada su u pitanju izmjene Izbornog zakona Bosne i Hercegovine na pres-konferenciji je ocijenjeno da je to bio dobar sastanak na kojem je iskazana opredijeljenost za pronalazak rješenja.\nVršitelj dužnosti zamjenika pomoćnika državnog sekretara Sjedinjenih Američkih Država Matthew Palmer kazao je da je danas bio dobar sastanak koji je bio u pravom duhu političkog približavanja rješenju, dodajući da se čini sve kako bi se omogućilo provođenje izbora u oktobru i implementacija izbornih rezultata te formiranje vlasti koju će BiH odvesti u budućnost.\nDirektorica pri Evropskoj službi za vanjske poslove (EEAS) za zapadnu Evropu, zapadni Balkan i Tursku Angelina Eichhorst ponovila je da je ovo dio proces konsultacija s fokusom na izbore u oktobru te je mišljenja da je sada pravi trenutak da se razmotre realne mogućnosti.\nPrenijela je poruku iz Brisela koji želi vidjeti BiH snažno na putu ka Evropskoj uniji, ali i pronalazak rješenja. Ističe da je još mnogo posla i zadataka, no tvrdi da su danas vidjeli spremnost za pronalazak rješenja i jasnu svijest o preuzimanju odgovornosti za naredne korake.\nAmbasadorica SAD-a u BiH Maureen Cormack kazala je da su imali pozitivnu diskusiju u kojoj su svi iskazali saglasnost da je potrebno krenuti s konkretnijim rješenjima te da se urgentno radi u narednim sedmica i organiziraju sastanci da bi se iznašlo rješenje.\nSpecijalni predstavnik Evropske unije i šef Delegacije EU u BiH Lars-Gunnar Wigemark podvukao je da je ključno provođenje izbornih rezultata i rješenje presude Ustavnog suda u predmetu “Ljubić“, odnosno ključno je naći rješenje za izbor delegata u Dom naroda Federacije BiH.\n“Na to se treba fokusirati i na to su se lideri počeli fokusirati, ali je dosta posla pred vama te ja važo nastaviti u narednim danima jer vremena ponestaje”, naglasio je.\nSastanci su se održavali duže vrijeme u pokušaju dogovora o izmjenama Izbornog zakona BiH posebno kad je riječ o popunjavanju Doma naroda Federalnog parlamenta.\nMjesecima prije, lideri stranaka razgovarali su više puta u prisustvu Wigemarka i Cormack, ali kako su ti susreti završavani bez dogovora, odlučeno je da se uključe i eksperti Venecijanske komisije.\nIstaknuto je da se proces potpomaganja nastavlja te da ostaje spremnost da se pruži pomoć, savjeti i ekspertiza, ali odgovornost za pronalazak rješenja je i dalje na političkim liderima u BiH jer je u ovoj godini BiH pružena šansa da se približi standardima EU, a ne da se udaljava od njih.


SO: Više para u budžetu -\nSednica Skupštine opštine Aleksinac, održana danas, protekla je u međusobnom osporavanju i optužbama između nekoliko odbornika opozicije i predstavnika lokalne samouprave o zloupotrebi službenih vozila, državnih resursa u stranačke svrhe, kao i određivanju prioritetnih aktivnosti koje se finansiraju iz budžeta. Zasedanje je, s obzirom na to, u pojedinim trenucima ličilo na predizborni skup.\nNa sednici opštinskog parlamenta uglavnom su se našle tačke o kojima se ranije izjasnilo Opštinsko veće.\nVladajuća većina podržala je rebalans budžeta za 2019. godinu kojim se planira uvećanje prihoda za 28 miliona, pa je predviđeno da se u opštinsku kasu slije milijardu i 572 miliona dinara. Kad je u pitanju rashodovna strana, komentarišući predloženu izmenu budžeta, odbornik Ivan Dimić iz DSS-a zamerio je što se za teretanu u Žitkovcu izdvaja preko dva miliona dinara i taj čin je video kao predizborne aktivnosti vladajuće stranke.\nPojašnjenje o ovoj investiciji dao je koordinator Kancelarije za mlade Stefan Đurić, koji kaže da su sredstava od kojih će se finansirati izgradnja teretane na otvorenom dobijena na konkursu od resornog ministarstva, a lokalna samouprava će učestvovati postavljanjem tartan podloge na košarkaškom igralištu u ovom mestu.\nZa Svetomira Milanovića iz Stranke Rusa Srbije ni ovim rebalansom nisu uvaženi interesi sela a, po njegom rečima, za seoska naselja godinama se izdvajaju ista sredstva.\nOdbornik Bratislav Disić iz DSS-a smatra da se budžetskim sredstvima značajnije finansiraju mesne zajednice gde su predsednici iz redova vlasti, bez obzira na potrebe drugih naselja.\nZa radnike parkinga interni konkurs\nOdbornici su na današnjoj sednici usvojili dopunu odluke o maksimalnom broju zaposlenih na neodređeno vreme u sistemu lokalne samouprave, kojom se broj radnika u Opštinskoj upravi smanjuje za 14, a u „Komunalnim uslugama” i „Lanetu” povećava za osam i šest radnika. Ovakva preraspodela omogući će formiranje parking službe i dve nove predškolske grupe.\nPažnju odbornika je izazvao i predlog odluke o upravljanju javnim parkiralištima, koju je Skupština usvojila većinom glasova. Nekoliko odbornika insistiralo je da predlagač konkretnije kaže kada će početi naplaćivanje parkiranja, koliko će koštati i da li će potrebni radnici biti iz redova novozaposlenih ili će se preuzeti internim konkursom iz Opštinske uprave.\nPredsednik opštine Nenad Stanković je rekao da je usvajanje ovog pravilnika samo prvi korak u uređenju parking zona u gradu, da predstoje određeni tehniči i organizacioni poslovi, a tek nakon toga biće određene i cene parkiranja. On je objasnio da su na poslovima obezbeđenja u zgradi opštine trenutno radnici koji ne ispunjavaju zakonske propise i da će njima biti ponuđeno da pređu u „Komunalne usluge” ili pak da uzmu otpremninu.\nRadnici „Laneta” na predizbornom mitingu\nPrilikom usvajanja izveštaja o radu Predškolske ustanove „Lane” za prošlu godinu, kao i plana rada za ovu, ponovila se scena sa prethodnih skupštinskih zasedanja između direktorke Violete Popović i odbornika Ivana Dimića.\nDimić je zatražio da se izveštaj o radu ustanove dopuni podacima o učešću direktorke i radnika na predizbornom mitingu SNS u Medveđi. Kako je naveo, skup se desio u toku radnog vremena i na njemu su uglavnom prisustvovali radnici zaposleni na određeno vreme. Direktorka je odgovorila da su radnici u to vreme imali ili slobodan dan ili godišnji odmor i da proces rada nije trpeo, a za sebe je rekla da radi i prekovremeno.\nVećinom glasova odbornici su i ove tačke usvojili, kao i izmenu programa poslovanja aleksinačkog Preduzeća za puteve, Plana zimskog održavanja opštinskih puteva, ulica i javnih površina i Izveštaj o stanju bezbednosti saobraćaja na putevima na teritoriji opštine Aleksinac. Skupština je donela odluku o nekoliko razrešenja i imenovanja članova školskih odbora u Aleksinačkoj gimnaziji, Poljoprivrednoj školi „Šumatovac” i OMŠ „Vladimir Đorđević”.\nKo privatno vozi službena vozila?\nNajviše polemike bilo je pre početka odlučivanja po tačkama dnevnog reda, nakon izveštaja predsednika Stankovića o aktivnostima lokalne samouprave između dve sednice skupštine. On je govorio o projektima koji su rađeni u toku leta u periodu, koji je po njegovom mišljenju, bio graditeljski veoma uspešan. Stanković je obavestio odbornike da se rekonstrukcija glavne ulice odvija po planu.\nOčekivano, predstavnici opozicije su imali zamerke na taj izveštaj i tražili su dodatna objašnjenja. U tim diskusijama odbornik Dimić je bio nezadovoljan odgovorom predsednika Stankovića na njegovo odborničko pitanje o upotrebi službenih vozila u Opštinskoj upravi i javnim preduzećima. Dimić je još jednom optužio da direktori i određeni pojedinci u Opštinskoj upravi koriste službena vozila u privatne svrhe, a odgovor koji je dobio od prvog čoveka opštine nazvao je neprimerenim i nepoštenim. Njega je posebno iritiralo što odgovor nisu dobili svi odbornici već samo on i još jednom je zatražio da ubuduće odgovore na sva odbornička pitanja dobiju svi predstavnici naroda. U odgovoru koji je dobio Dimić kaže se da se pravilnikom ne predviđa korišćenje službenih vozila u privatne svrhe, a da njegove tvrdnje ne sadrže osnovne elemente, poput ko, kada i na kojoj relaciji je koristio službena vozila u privatne svrhe.\nNa početku današnje sednice Skupštine opštine prisustvovalo je 48 odbornika, dok je sedmoro bilo odsutno. Odbornici iz redova Demokratske stranke ni ovoga puta, kao i na prethodnim sednicama, nisu prisustvovali zasedanju opštinskog parlamenta.\nPrevious Post:„Rudariˮ grabe ka vrhu\nNext Post:Tešičani preuzeli vođstvo


Određene osobe koje se dovode u vezu s ubistvom biznismena Slaviše Krunića u naselju Glamočani nadomak Banjaluke već su uhapšene, potvrdio je Radovan Višković, predsjednik Vlade RS, nakon što se čuo sa ministrom MUP-a RS Draganom Lukačem.\nVišković je rekao da se nada kako će do kraja dana biti riješen slučaj ubistva biznismena Slaviše Krunića kod Banjaluke. On je rekao da će Vlada RS učiniti sve da “ubistava bude što manje” i da u ovom momentu ne može reći o kakvoj vrsti zločina se radi.\n“Ubistvo Krunića je gubitak i za RS, a prije svega za njegovu porodicu”, kazao je Višković koji je najavio da bi eventualno mogla biti pooštrena određena zakonska rješenja koja će spriječiti ovakva djelovanja.\nKako kaže, volio da se na prostoru BiH i kompletnoj regiji ne dešavaju nikakva ubistva. On je rekao da je u kontaktu s ministrom unutrašnjih poslova RS Draganom Lukačom koji ga je informisao da su uhapšene određene osobe koje se dovode u vezi s ubistvom.\n“Samim privođenjem počinioca poslat ćemo poruku građanima”, rekao je Višković.\nPolicijski službenici MUP-a RS-a priveli su više lica u vezi sa slučajem trostrukog ubistva u Glamočanima kod Banjaluke, izjavila je Srni načelnik Odjeljenja za odnose sa javnošću MUP-a Mirna Miljanović.\nMiljanovićeva je naglasila da su privođenja izvršena na širem području entiteta Republika Srpska.\nNakon prijave pucnjave u Glamočanima, u kojoj su tri lica ubijena, na lice mjesta upućene su sve raspoložive policijske snage iz Laktaša, Banjaluke, Doboja, Mrkonjić Grada, Gradiške i Prijedora, te pripadnici Jedinice za podršku koje su taj prostor blokirale, saznaje Srna u MUP-u Republike Srpske.


Almedin Šišić 02.06.2017 18:31\nSANKT PETERBURG - Milorad Dodik, predsjednik RS, u petak je s ruskim predsjednikom Vladimirom Putinom razgovarao o razvoju saradnje RS i Rusije, za koju su konstatovali da je u obostranom interesu.\n"Ovdje smo pričali o tome ima li zastoja i kako se razvijaju projekti koje smo započeli. Razgovarali smo i o tome da smo mi u Banjaluci u okviru naše crkve pokrenuli izgradnju Ruskog pravoslavnog centra, a Putin je to sa posebnim odobravanjem prihvatio. To je bila prilika da mu kažem kako očekujemo da u nekoj fazi izgradnje i on posjeti ovaj centar", rekao je Dodik.\nKazao je da je sastanak bio prilika da zahvali predsjedniku Putinu i na kontinuiranom i konstruktivnom odnosu Ruske Federacije "na globalnom i multilateralnom planu vezano za primjenu i poštovanje međunarodnog prava".\n"U svakom slučaju, RS je ovdje poznata. Kod velikih ruskih kompanija se zna šta je Srpska i uspješna akvizicija koju smo imali s njima o tome govori. Isto tako i podrška koju imamo ovdje u Sankt Peterburgu od gospodina Georgija Poltavčenka (gubernatora Peterburga) je ozbiljna pretpostavka da RS bude ovdje još snažnije prisutna i da se pokaže na pravi način", istakao je Dodik, dodajući da mu je posebna čast što godinama dobija poziv na forum.\nDodik je ocijenio da RS zadržava pažnju važnih ljudi u Rusiji, "što je veoma važno imajući u vidu njen politički status u Bosni i Hercegovini".\nOn je naglasio da Rusija ne oklijeva ni da na nivou Vijeća sigurnosti UN-a uvijek iznese relevantne informacije i o tome obavijesti Vijeće, te da ne dozvoljava da se percepcija RS u Vijeću sigurnosti "poremeti zbog laži nekih visokih predstavnika".\n"Rusija na globalnom planu postaje jedna od najvažnijih zemalja i nema svjetske teme u koju nije uključena. I sasvim je normalno i potrebno da RS bude ovdje", istakao je Dodik.\nDodik se u petak susreo i sa Antoniom Guteresom, generalnim sekretarom UN-a, kao i sa Dimitrijem Rogozinom, potpredsjednikom Vlade Rusije, sa predsjednikom Parlamenta Sankt Peterburga Vjaćeslavom Makarovim, te Sergejem Glazjovim, savjetnikom predsjednika Ruske Federacije za ekonomske poslove. Prije sastanka s Putinom Dodik je, kako je to najavljeno, trebalo da razgovara sa predstavnicima ruske državne kompanije "Zarubežnjeft".


10 hotela s najboljim cenama u Tenby - TripAdvisor\nNajbolji hoteli za vaš novac u Tenby\nHoteli u blizini: Upton Castle Gardens\nO destinaciji Tenby\nHoteli s najboljim cenama - Tenby, Wales\nHoteli s najboljim cenama - Tenby\n95 je dostupno\nSmeštajni objekat br. 1 od 95 – odnos cena/kvalitet – Tenby\nSmeštajni objekat br. 2 od 95 – odnos cena/kvalitet – Tenby\nSmeštajni objekat br. 3 od 95 – odnos cena/kvalitet – Tenby\nSmeštajni objekat br. 4 od 95 – odnos cena/kvalitet – Tenby\nSmeštajni objekat br. 5 od 95 – odnos cena/kvalitet – Tenby\nSmeštajni objekat br. 6 od 95 – odnos cena/kvalitet – Tenby\nSmeštajni objekat br. 7 od 95 – odnos cena/kvalitet – Tenby\nSmeštajni objekat br. 8 od 95 – odnos cena/kvalitet – Tenby\nSmeštajni objekat br. 9 od 95 – odnos cena/kvalitet – Tenby\nSmeštajni objekat br. 10 od 95 – odnos cena/kvalitet – Tenby\nSmeštajni objekat br. 11 od 95 – odnos cena/kvalitet – Tenby\nSmeštajni objekat br. 12 od 95 – odnos cena/kvalitet – Tenby\nSmeštajni objekat br. 13 od 95 – odnos cena/kvalitet – Tenby\nSmeštajni objekat br. 14 od 95 – odnos cena/kvalitet – Tenby\nSmeštajni objekat br. 15 od 95 – odnos cena/kvalitet – Tenby\nSmeštajni objekat br. 16 od 95 – odnos cena/kvalitet – Tenby\nSmeštajni objekat br. 17 od 95 – odnos cena/kvalitet – Tenby\nSmeštajni objekat br. 18 od 95 – odnos cena/kvalitet – Tenby\nSmeštajni objekat br. 19 od 95 – odnos cena/kvalitet – Tenby\nSmeštajni objekat br. 20 od 95 – odnos cena/kvalitet – Tenby\nSmeštajni objekat br. 21 od 95 – odnos cena/kvalitet – Tenby\nSmeštajni objekat br. 22 od 95 – odnos cena/kvalitet – Tenby\nSmeštajni objekat br. 23 od 95 – odnos cena/kvalitet – Tenby\nSmeštajni objekat br. 24 od 95 – odnos cena/kvalitet – Tenby\nSmeštajni objekat br. 25 od 95 – odnos cena/kvalitet – Tenby\nSmeštajni objekat br. 26 od 95 – odnos cena/kvalitet – Tenby\nSmeštajni objekat br. 27 od 95 – odnos cena/kvalitet – Tenby\nSmeštajni objekat br. 28 od 95 – odnos cena/kvalitet – Tenby\nSmeštajni objekat br. 29 od 95 – odnos cena/kvalitet – Tenby\nSmeštajni objekat br. 30 od 95 – odnos cena/kvalitet – Tenby


Makron: Vreme je da S. Makedonija započne pregovore sa EU - NOVA portal\nMakron: Vreme je da S. Makedonija započne pregovore sa EU\nSvet Autor:Beta11. jun. 202100:22\nZoran Zaev i Emanuel Makron Foto:EPA-EFE/CHRISTOPHE PETIT TESSON\nFrancuski predsednik Emanuel Makron izjavio je večeras u Parizu da je vreme da Severna Makedonija započne pregovore sa Evropskom unijom i dodao da ta zemlja doprinosi stabilnosti na Zapadnom Balkanu, preneli su makedonski mediji.\nMakron je to rekao u zajedničkoj izjavi sa premijerom Severne Makedonije Zoranom Zaevom ispred Jelisjeske palate pred početak radne večere.\n„Vaša zemlja zaslužuje da počne pregovore sa EU. Vreme je da se konkretizuje odluka koju smo doneli. Tu sam i da se prona]e rešenje sa Bugarskom“, rekao je francuski predsednik.\nMakron je rekao da Francuska podržava Severnu Makedoniju na putu ka Evropskoj uniji i dodao da Zaeva prima i kao saveznika nekoliko dana pred samit NATO-a.\nFrancuski predsednik je rekao da njegova zemlja pridaje veliki značaj stabilnosti na Zapadnom Balkanu i dodao da Severna Makedonija tome doprinosi svojim modelom koegzistencije i posle dogovora iz Prespe.\nZaev, koji prvi put u Parizu razgovara sa Makronom, na Fejsbuku je napisao da večeras ima istorijski važnu radnu posetu Parizu na poziv predsednika Makrona.\n„Za nas je mnogo važno to što Francuska podržava proces integracije Severne Makedonije u EU, sa jasno postavljenim standardima i bez gubljenja vremena“, napisao je Zaev.\nPočetak pregovra Severne Makedonije sa EU je u decembru prošle godine blokirala Bugarska, a godinu dana ranije to je uradila Franacuska.\nDelegacija Vlade Severne Makеdonije, u којој su sa Zaevom ministar spoljnih poslova Bujar Osmani i vicepremijer za evropska pitanja Nikola Dimitrov, u Francuskoj boravi povodom obeležavanja 28 godina od uspostavljanja diplomatskih odnosa dve zemlje.


Evropska agencija za lekove odobrila vakcinu AstraZeneke za starije od 18 godina\nZdravlje Autor:Beta/AFP29. jan. 202117:383 komentara\nEvropska agencija za lekove (EMA) odobrila je upotrebu u EU vakcine farmaceutske firme AstraZeneka i univerziteta Oksford protiv kovida-19, za sve osobe stare 18 godina i više, navodeći da je vakcina jednako prikladna i za starije osobe.\n„EMA preporučuje izdavanje dozvole za uslovno stavljanje na tržište vakcine AstraZeneke protiv kovida-19 za osobe od 18 godina na dalje“, navodi se u saopštenju evropskog regulatornog tela sa sedištem u Amsterdamu, prenosi Frans pres.\nU Nemačkoj je izražena zabrinutost ove nedelje da ove vakcine nisu efikasne za starije osobe, pošto nije uradjeno dovoljno proba na tom segmentu stanovništva.\n„Još nema dovoljno rezultata za starije učesnike (preko 55 godina) da se dobije podatak o tome koliko dobro vakcina deluje u ovoj grupi“, navelo je evropsko regulatorno telo, dodajući da se očekuje da će vakcina obezbediti zaštitu pošto se vidi imuni odgovor u toj starosnoj grupi i na osnovu iskustva sa drugim vakcinama.\n„EMA naučni stručnjaci smatraju da vakcina može da se koristi za starije ljude“, navodi se u saopštenju, prenosi AP.\nEU je na meti kritika da ne vakciniše svoje stanovništvo dovoljno brzo. Ovo je treća vakcina koju je evropsko regulatorno telo odobrilo posle vakcine Fajzer/BioNTek, i Moderne.\nOvo još treba da odobri Evropska komisija, proces koji je išao brzo sa drugim vakcinama.\nEU je u sporu sa AstraZenekom oko isporuka vakcina, pošto je kompanija navela da zbog problema u jednom pogonu u Belgiji ne može da isporuči dogovorene doze u dato vreme.


U TOKU ZAMENA LIMENIH OLUKA NA ZGRADI DOMA KULTURE\nKako za sada i dalje nema direktnog rada sa korisnicima usled situacije sa epidemijom korona virusa u Domu kulture opštine Novi Bečej nastavljaju sa radovima na obnovi i rekonstrukciji same zgrade u kojoj je smeštena ova ustanova kulture.\nUčenici Srednje škole Novi Bečej u svojim učionicama ponovo će se naći 1. juna uz sve preporučene mere opreza, a svoje slobodno vreme u okviru školskih odmora moći će da provode u ambijentu školskog dvorišta koji je zahvaljujući MZ Novi Bečej nedavno obogaćen novim klupama i žardinjerama sa cvećem.\nMeđunarodni dan medicinskih sestara u svetu se svake godine obeležava 12. maja u znak sećanja na Florens Najtingejl koja se smatra osnivačem savremenog sestrinstva.\nUličnim akcijama u Novom Bečeju i Novom Miloševu juče i danas Crveni krst Novi Bečej simbolično je obeležio Nacionalni dan dobrovoljnih davalaca krvi.\nŠirom Evrope protekle subote obeležen je 9. maj - Dan pobede nad fašizom, ali i Dan Evrope, u znak sećanja na završetak Drugog svetskog rata i početak stvaranja Evropske unije koje je usledilo pet godina kasnije.\nNakon dva meseca bez mališana PU „Pava Sudarski“ ovih dana vrši sve neophodne pripreme kako bi od ponedeljka, 11. maja, počela sa radom, ali u posebnom režimu.\nObaveštavamo Vas da će ”Ciklonizacija“ A.D. Novi Sad, dana 08.05.2020. godine vršiti tretman suzbijanja krpelja na teritoriji opštine Novi Bečej.\nPENZIONERIMA DOZVOLjENA ŠETNjA SAT VREMENA SVAKOG DANA\nImajući u vidu trenutnu epidemiološku situaciju donete su nove odluke u vezi sa sprečavanjem širenja korona virusa, u skladu sa kojima će građani stariji od 65 godina moći, počevši od danas, svakoga dana da izlaze u šetnju u trajanju od sat vremena, u periodu između 18 časova i 1 čas posle ponoći, najviše šest stotina metara od mesta stanovanja.


Centar: Ministar Vulin zastrašuje pripadnike Vojske Srbije | Autonomija\n"Naređenje o oduzimanju privatnih telefona ugrožava integritet Vojske i dovodi u pitanje njenu ideološku, interesnu i stranačka neutralnost"\nBeogradski centar za bezbednosnu politiku (BCBP) pozvao je danas ministra odbrane Srbije Aleksandra Vulina da povuče naređenje kojim se zahteva od svih zaposlenih u Ministarstvu odbrane i Vojsci da potpišu saglasnost da predaju privatne mobilne telefone radi uvida u njihov sadržaj.\nKako navode u saopštenju, takvom praksom krši se Ustavom garantovano pravo na tajnost komunikacije i ugrožava integritet osoblja Ministarstva i Vojske.\n„Ovo naređenje predstavlja akt zastrašivanja jer dovodi u tešku situaciju i one koji potpišu spornu izjavu, ali i one koji to odbiju“, navedeno je u saopštenju.\nVojni sindikat Srbije je ove nedelje saopštio da je svim zaposlenim u Vojsci i Ministarstvu „naređeno“ da daju saglasnost za „privremeno oduzimanje“ njihovih privatnih mobilnih telefona „na neodređeno vreme“, da bi se „ostvario uvid u sadržaj i podatke“ u telefonima.\nBCBP ističe da su odstupanja u toj oblasti dopuštena samo na određeno vreme, isključivo na osnovu odluke suda i jedino ako su neophodna radi zaštite bezbednosti ili vođenja krivičnog postupka, a sve to na način predviđen zakonom.\n„U demokratskim zemljama je prihvaćen koncept vojnika kao ‘građanina u uniformi’, što podrazumeva da oni, kao građani, uživaju sva ustavom zagarantovana prava pod jednakim uslovima. Kada postoje izuzeci od tog opšteg pravila, oni se navode u ustavu, a ne u odlukama ministra“, navedeno je u saopštenju.\nDodaju da traženjem saglasnosti kroz naredbu nije izvesno da je ostvaren uslov slobodnog pristanka, a da odbijanjem naređenja zaposleni u Ministarstvu i Vojsci Srbije dolaze u rizik da im se oduzme čin, uskrati napredovanje, smanji plata i prestup trajno upiše u lični dosije.\nPristajanjem na uvid u svoju ličnu komunikaciju, zaposleni u Ministarstvu i Vojsci pristaju na „mogućnost prismotre njihovog života“ i van radnog mesta, bez objašnjenja kako će biti upotrebljeni podaci pribavljeni iz njhovih uređaja.\n„Primenom ovog naređenja može se ugroziti integritet pripadnika Vojske i zaposlenih u MO i VS, te dovesti u pitanje ideološka, interesna i stranačka neutralnost Vojske Srbije“, upozorava u saopštenju Beogradski centar za bezbednosnu politiku.


Najviši zvaničnici BiH i Srbije: Zajednički nastup ključ razvoja Balkana » SEEbiz.net\n/ Najviši zvaničnici BiH i Srbije: Zajednički nastup ključ razvoja Balkana\n23.04.2013. Autor: Redakcija Najviši zvaničnici BiH i Srbije: Zajednički nastup ključ razvoja Balkana\n“Zajednički nastup na trećim tržištima vidim kao ključni za ekonomski razvoj zemalja na Balkanu”, rekao je Nikolić i dodao da će prihvatiti svaki prijedlog država u regionu u vezi s tim\nBosna i Hercegovina i Srbija trebaju da gledaju u budućnost i priključe se evropskim integracijama, zaključili su tokom susreta u Beogradu predsjedavajući i član Predsjedništva Bosne i Hercegovine Nebojša Radmanović i Bakir Izetbegović, i predsjednik Srbije Tomislav Nikolić. Oni su na konferenciji za novinare održanoj nakon sastanka u Palati Srbije istakli da između dvije zemlje postoje neriješeni problemi, ali da je interes naroda saradnja i uspostavljanje što jačih veza, javio je dopisnik agencije Anadolija. Predsjednik Srbije Tomislav Nikolić ocijenio je da će nakon današnjih razgovora veze između Srbije i BiH biti mnogo čvršće i organizovanije. Podsjetivši da je Srbija jedna od zemalja koja garantuje Dejtonski sporazum, Nikolić je poručio da Srbija želi Bosni i Hercegovini razvoj svake vrste, stabilnost i čvrstinu kao svakoj članici UN-a. On je rekao da je na sastanku sa Radmanovićem i Izetbegovićem dogovoreno intenziviranje saradnje i da će sljedeći susret biti u Sarajevu, a prije toga će biti održan trilateralni sastanak u Turskoj. Nikolić je istakao da je Srbija na dobrom putu da omogući razvoj država bivše Jugoslavije jer, kako je rekao, “u Srbiju su došli stari prijatelji bivše Jugoslavije”. “Zajednički nastup na trećim tržištima vidim kao ključni za ekonomski razvoj zemalja na Balkanu”, rekao je Nikolić i dodao da će prihvatiti svaki prijedlog država u regionu u vezi s tim. Ocjenjujući današnje razgovore sa najvišim zvaničnicima BiH, srbijanski predsjednik je rekao da su u potpunosti saslušali primjedbe predsjedavajućeg i člana Predsjedništva BiH i da su dogovorili da “neće biti nesuglasica i nerazumijevanja”.\n“Svi su mi građani podjednako važni, kao predsjedniku Srbije ostaje mi da brinem o Republici Srpskoj. I oni brinu o svom narodu koji ne živi u Bosni i Hercegovini”, poručio je Nikolić naglasivši da je prije 18 godina prestao rat i da “rane treba da zarastu, a ožiljci ne treba da se vide”. On je također dodao da je Srbija na dobrom putu ka članstvu u EU-u, da je BiH ostala po strani, ali da Srbija želi da joj pomogne kako bi se i BiH pridružila EU-u.\nPredsjedavajući Predsjedništva BiH Nebojša Radmanović ocijenio je današnje razgovore kao veoma otvorene i izrazio očekivanje da će sva otvorena pitanja između BiH i Srbije biti rješavana uz obostrano razumijevanje. Radmanović je istakao da su narodi BiH i Srbije prirodno upućeni jedni na druge i da zbog toga njihovi predstavnici treba da budu u dobroj saradnji i razumijevanju. Radmanović je potom čestitao Dan Vojske Srbije izrazivši nadu da ona više nikada neće biti dio ratnih sukoba. On je podsjetio da BiH nije priznala nezavisnost Kosova i iznio ocjenu da većina građana nije za priznanje nezavisnosti Kosova.\nRadmanović je u obraćanju novinarima također zaključio kako je današnji susret u Beogradu potvrdio da postoji sve manje nesporazuma između Srbije i BiH. Izetbegović: Istina, pravda, katarza i pomirenje u budućim odnosima\nBošnjački član Predsjedništva BiH Bakir Izetbegović je na početku svog obraćanja podsjetio da je prije više od 20 godina posljednji put bio u Beogradu i izrazio zadovoljstvo današnjim susretom sa predsjednikom Tomislavom Nikolićem. Današnje razgovore visokih delegacija dviju zemalja Izetbegović ocijenio veoma bitnim za dalju saradnju pogotovo, kako je kazao, zbog njihovog puta ka EU-u, kao zajednici u kojoj se dobro živi u uređenom društvu. Izetbegović je također rekao da je “prije 15 do 20 godina u BiH bio rat koji nije došao iz BiH” i izrazio nadu da “ćemo u bliskoj budućnosti imati ulazak u EU”.\nOn je podsjetio da su članovi Predsjedništva BiH u niz navrata imali odustajanja od posjete Beogradu, ali da je on ipak došao.\nIzetbegović je, ponovivši da je zadovoljan razgovorm s Nikolićem, potom poručio: “Da bismo išli u budućnost, moramo se zagledati u prošlost”.\nOn je rekao da je potrebno suočiti se s onim što su uradili pripadnici “Škorpiona”, jer kako je kazao “suočile su se 8.372 srebreničke žrtve”. “Ne tražimo nikakvu osvetu, ali tražimo da sagledate istinu i da se pazi na riječi kada se o tome govori. U BiH ne postoje dvije države, na Balkanu ne postoje dvije srpske države. Između BiH i Srbije treba da se poprave odnosi”, poručio je član Predsjedništva BiH Bakir Izetbegović u Beogradu. On se osvrnuo i na govor predsjednika Srbije u UN-u i pozvao Nikolića da u budućoj saradnji ostanu na četiri riječi – istina, pravda, katarza i pomirenje. Sastanak sa Dačićem iza zatvorenih vrata\nPredsjedavajući i član Predsjedništva BiH Nebojša Radmanović i Bakir Izetbegović, u nastavku zvanične posjete Beogradu, sastali su se iza zatvorenih vrata sa srbijanskim premijerom Ivicom Dačićem.\nBakir Izetbegović, Bosna i Hercegovina, ekonomija, Evropska unija, Nebojša Radmanović, politika, Srbija, Tomislav Nikolić


Biden nominovao Petea Buttigiega za sekretara za saobraćaj\nARHIVA - Novozabrani predsjednik SAD Joe Biden i bivši demokratski predsjednički kandidat Pete Buttigieg.\nNovoizabrani predsjednik SAD Joe Biden imenovao je Petea Buttigiega, svog bivšeg rivala za predsjedničku nominaciju Demokratske stranke, za kandidata za sekretara za saobraćaj, saopštio je Bidenov tranzicioni tim.\nButtigieg, bivši gradonačelnik South Banda u Indiani koji nikada nije bio na položaju u federalnoj vladi, prvi je pripadnik LGBTQ zajednice nominovan za mjesto u Bidenovoj administraciji. Ako njegova kandidatura bude potvrđena u Senatu, bio bi prvi član kabineta iz LGBTQ zajednice.\nZa Buttigiega se prethodno spekulisalo da će obavljati nekoliko različitih funkcija u Bidenovoj administraciji. Na položaju sekretara za saobraćaj, iskoristiće svoje iskustvo u bavljenju urbanim pitanjima da bi nadgledao federalnu agenciju zaduženu za američke autoputeve, vazduhoplovni saobraćaj i saobraćajni sistem.\nButtigieg je tokom izborne trke za demokratsku predsjedničku nominaciju bio nočekivano popularan. Pobijedio je na prvom stranačkom skupu u Iowi, prikupio značajana finansijska sredstva za kampanju i bio veoma popularan na društvenim mrežama.\nNakon što je Biden preuzeo vodstvo, pobjedom na primarnim izborima u Južnoj Karolini, 38-godišnji Buttigieg je brzo povukao kandidaturu i podržao bivšeg potpredsjednika SAD i pomogao mu da konsoliduje podršku umjerenog krila Demokratske stranke.\nU posljednjim nedjeljama predizborne kampanje, često je branio Bidena tokom gostovanja u televizijskim programima.\nKampanja za ljudska prava, najveća američka organizacija koja se bori za prava LGBTQ zajednice pozdravila je nominaciju Pete Buttigiega, navodeći da je on "otvoren i iskren" u pogledu svog identiteta.\n"Njegov glas u kabinetu kao borca za LGBTQ zajednicu pomoći će novoizabranom predsjedniku da našu naciju učini boljom, snažnijom i ravnopravnijom nego ranije", naveo je u saopštenju predsjednik organizacije Alphonso David.\nUprkos tome što mu raste popularnost u Demokratskoj stranci, Buttigiegovoj potencijalnoj nominaciji za mjesto u Bidenovom kabinetu protivile su se brojne progresivne organizacije i afroamerički lideri, koji su kritikovali njegove poteze kada je riječ o građanskim pravima.\nTokom stranačkih izbora za demokratski predsjedničku nominaciju, Buttigieg je bio suočen sa oštrim kritikama afroameričkih aktivista, koji su tvrdili da kao gradonačelnik nije uradio dovoljno da se izbori sa sistemskim rasizmom u South Bandu i da pomogne Afroamerikancima da podijele benefite ekonomske revitalizacije tog grada. Buttigieg je odbacio te kritike.\nTokom razgovora sa novinarima u utorak, lider pokreta "Životi crnaca su važni" u South Bandu rekao je da Buttigieg "nije kvalifikovan za položaj u vladi".\nŽene na vodećim položajima u Bidenovom ekonomskom timu


VAJDA OPET GLAVNI TRENER ĐOKOVIĆA: Srpski teniser predstavio tim za narednu sezonu – Sport – Dnevni sportski list\n26. октобра 2020. 7:36 AM\nVAJDA OPET GLAVNI TRENER ĐOKOVIĆA: Srpski teniser predstavio tim za narednu sezonu\nNova godina, novi ciljevi, nova energija! Zahvalan sam i radujem se novim izazovima. Pozdrav od Đoković tima, vidimo se u Dohi, poručio je srpski as\nSrpski teniser Novak Đoković je počeo sa pripremama za novu sezonu, koju će otvoriti 2. januara 2017. godine u Dohi. A glavni trener će mu bi Marjan Vajda, slovački stručnjak koji je već duže vreme u stručnom štabu Đokovića, čime je stavljena tačka na navodne spekulacije da bi Novak mogao da angažuje naslednika Borisa Bekera.\nDrugi reket sveta trenirau Monte Karlu, a na Fejsbuk profilu je postavio fotografiju sa članovima tima na kojoj su pored Novaka i njegove supruge Jelene, glavni trener Marjan Vajda, Španac Pepe Imaz, Gebhard Fil Grič, kondicioni trener, Miljan Amanović, fiziotarapeut i njegov brat Marko Đoković.\n– Nova godina, novi ciljevi, nova energija! Zahvalan sam i radujem se novim izazovima. Pozdrav od Đoković tima, vidimo se u Dohi!- poručio je srpski as.\nPrethodnih meseci Novak je tragao za naslednikom Borisa Bekera sa kojim je od kraja 2013. godine osvojio 25 titula. U opticaju je bilo nekoliko kandidata: Džimi Konors, Ameli Morezmo, Bred Gilbert, Štefan Edberg, Nenad Zimonjić. Međutim, na kraju je Đoković odlučio da ostane “samo” sa Vajdom.\nOd juna 2006. godine Slovak je postao trener Noletu i to kada je srpski teniser na ATP listi zauzimao 40. poziciju. Pet godina kasnije, Novak se sa Vajdom probio na lidersko mesto.\nVajda koji je kao igrač imao skor od 119 pobeda i 154 poraza, a najbolji plasman mu je bio 34. mesto na ATP listi, bio je deo Đokovićevog tima od prvog gren slem trofeja u Melburnu, pa do poslednjeg dvanaestog na Rolan Garosu, ove godine.\nMarjan Vajda je od strane Olimpijskog komiteta Srbije izabran za najboljeg trenera 2010. i 2011. godine.\nKecmanović – prvi Srbin najbolji junior sveta u izboru ITF


Tačiju stižu poruke iz Prištine: Ne može to tako sa Beogradom - Sputnjik Srbija\n21:13 04.07.2017 (osveženo 21:37 04.07.2017) Preuzmite kraći link\nJedan od osnivača inicijative „Alternativa“ Iljir Deda dijalog za normalizaciju odnosa sa Beogradom vidi kao „nacionalno pitanje“ koje zahteva širi konsenzus političkih partija, piše prištinska „Bota sot“.\nOn je na svom nalogu na Fejsbuku poručio kosovskom predsedniku Hašimu Tačiju da bi trebalo da dobije odobrenje političkih partija pre nego što se dogovori o bilo čemu u okviru dijaloga kojim posreduje EU.\n„Kosovski državni interes tebalo bi da se gradi samo putem šireg konsenzusa političkih partija. Ne može da ga gradi bilo koji institucionalni lider pojedinačno“, poručio je Deda.\nTači je juče, nakon sastanka sa predsednikom Srbije Aleksandrom Vučićem, uz posredovanje visoke predstavnice EU Federike Mogerini u Briselu, rekao da dijalog ulazi u novu fazu.\nOn je kazao novinarima da je imao plodonosan sastanak sa predsednikom Vučićem, na kojem je razgovarano o pripremama za nastavak dijaloga koji treba da vodi ka normalizaciji odnosa i pomirenju „dve zemlje i dva naroda“.\n„Ovo će biti nova faza dijaloga, koja treba da vodi ka normalizaciji i pomirenju u korist dva naroda, ali i celog regiona“, podvukao je Tači.\nIljir Deda, Hašim Tači


MILAN DUNOVIĆ ODGOVORIO VULINU: Kao Srbin Srbinu, ne možemo dijeliti ni hljeb, a ni BiH! - Preokret\nMILAN DUNOVIĆ ODGOVORIO VULINU: Kao Srbin Srbinu, ne možemo dijeliti ni hljeb, a ni BiH!\nDunović je u svom regiranju rekao da Vulinu nije jasno da Republika Srpska nije, i ne može biti, država te da on “bilda svoj ego” objašnjavajući nam gdje može ili ne može da proslavi slavu te podijeli hljeb.\nDodao je da omalovažavanje institucija Bosne i Hercegovine i predsjedavajućeg Predsjedništva BiH Željka Komšića, pokušaj oživljavanja ideje “Velike Srbije” i verbalizacija ličnih frustracija, nisu nešto što može biti na liniji dobrosusjedskih odnosa.\n“Ministre Vulin, da vam poručim, onako, kao Srbin Srbinu – Sa mnom ne možete podijeliti hljeb, a sigurno ni Bosnu i Hercegovinu. Zaboravite svoje dječačke snove i posvetite se poslu za koji vas građani Srbije plaćaju. Bosnu i Hercegovinu ostavite na miru”, naglasio je Dunović uz opasku da je tužno ko sve obavlja značajne funkcije u državnom vrhu Srbije.\nPodsjećamo, srbijanski ministar unutrašnjih poslova Aleksandar Vulin rekao je prije dva dana na skupu obilježavanja 13. godišnjice Pokreta socijalista da je “zadatak ove generacije političara stvaranje ‘srpskog sveta’, odnosno da objedini Srbe gdje god oni budu živjeli”.


Zbog napada na novinara Softica: REAGOVANJE DELEGACIJE EU U CG - Ulcinj info\nZbog napada na novinara Softica: REAGOVANJE DELEGACIJE EU U CG\nDelegacija Evropske unije u Crnoj Gori izražava zabrinutost zbog izvještaja da je u nedjelju veče ispred porodične kuće crnogorskog novinara Tufika Softića u Beranama aktivirana eksplozivna naprava.\nIncident nije bio prvi napad na ovog novinara, još 2007. godine je bio brutalno pretučen ispred svoje kuće od strane nepoznatih počinilaca. Delegacija poziva vlasti da hitno istraže i krivično gone počinioce napada iz 2007. godine, kao i one koji su učestvovali u posljednjem incidentu u nedjelju uveče protiv Tufika Softića .\nKoristimo ovu priliku da podsjetimo da je sloboda medija osnovno pravo zaštićeno međunarodnim pravom i jedan od stubova demokratije. U skladu sa zaključcima na SpeakUp2 konferenciji, održanoj 20. juna 2013. godine u Briselu, čiji je domaćin bio komesar Evropske komisije za proširenje, Štefan File, sloboda izražavanja (uključujući i slobodu medija) je ključni pokazatelj spremnosti zemlje da postane dio Evropske unije. Ona reflektuje privrženost zemalja demokratiji, dobrom upravljanju i političkoj odgovornosti. Sloboda medija je sastavni dio pregovora o pristupanju Evropskoj uniji, posebno poglavlja 23, koje obuhvata oblast ljudskih prava.\nEvropska unija neće prihvatiti nikakvo odstupanje od evropskih standarda kada je u pitanju sloboda izražavanja i medija od strane zemalja koje žele da se pridruže Evropskoj uniji. Ovaj poslednji incident, kao i prethodni slučajevi nasilja nad medijima i novinarima moraju biti temeljno istraženi, a počinioci procesuirani u skladu sa zakonom.\nDelegacija će nastaviti da nadgleda poštovanje svih ljudskih prava, uključujući i prava medija i novinara u toku pregovora o pristupanju Evropskoj uniji.


Krivokapić: Crkva s Rumije se mora maknuti RSEStranice po jezicima\nKrivokapić: Crkva s Rumije se mora maknuti Printajte\n“Crkva sa Rumije se mora maknuti i ova Vlada će biti pod mojim stalnim pitanjem da se to riješi. Tu crkvu neka premjeste gdje god hoće, na koje god brdo, tamo gdje ne udaraju na temeljne vrijednosti Crne Gore” , kazao je predsjednik parlamenta Ranko Krivokapić u emisiji radija Crne Gore, odgovarajući na pitanje jednog od slušalaca kada će se riješiti pitanje crkve na Rumiji.\n“Dobili smo starog ministra za urbanizma i premijera koji to trebaju provesti. Znam mnogo crkava SPC po Crnoj Gori koje su rađene bez dozvole i mnoge od tih po raznim mjestima mi ne smetaju. Ali one stare kojima je uništavana tradicija, duša Crne Gore, to treba sankcionisati”, kazao je predsjednik parlamenta.


'Razgraničenje podržavaju SAD i EU'\nIzvor: Vesti-online.com, 28.Sep.2018, 19:51\n"Razgraničenje podržavaju SAD i EU"\nKosovski predsednik Hašim Tači izjavio je danas da postizanje sporazuma o normalizaciji odnosa Beograda i Prištine koji bi podrazumevao razgraničenje, međusobno priznanje i članstvo Prištine u međunarodnim organizacijama, ima punu podršku SAD i Brisela.\nTači je to rekao na konferenciji za štampu po povratku iz Njujorka, gde je boravio tokom zasedanja Generale skupštine UN i dodao da je "imao >> Pročitaj celu vest na sajtu Vesti-online.com << blagoslov da, poštujući ustav i zakone, zastupa spoljnu politiku Kosova".\nTači je precizirao da Vašington i Brisel u potpunosti podržavaju donošenje "mirovnog sporazuma sa Srbijom", da "taj sporazum treba da čuva i promoviše multietničnost na Kosovu i dovede Kosovo bliže NATO i EU " i istakao da je "status kvo" neprihvatljiv.\n- Neće biti razmena ili podela teritorija, kao ni Zajednice srpskih opština koja bi imala elemente konstitutivnosti - kazao je Tači i ponovio da "mirovni sporazum sa Srbijom" garantuje međusobno priznavanje, ragraničenje i članstvo Prištine u međunarodnim organizacijama.\nTokom boravka u Njujorku, tvrdi, imao je susrete sa stranim zvaničnicima kojima je predočio ideju predstavnika triju opština juga centralne Srbije o priključenju Kosovu, što, prema njegovim rečima, ne bi značilo razmenu teritorija, već bi to pitanje bilo rešeno kroz demarkaciju granice sa Srbijom.\n- Bilo bi važno da se bitka sa Srbijom odvija za stolom, a ne u televizijskim studijima. Pozivam sve da budu uključeni i da slobodno predstave svoje ideje. Vreme je da budemo jedinstveni kada je reč o pitanju normalizacije odnosa sa Srbijom - rekao je Tači, a preneli su prištinski mediji.\nPredsednik privremenih kosovskih institucija pozvao je ponovo predstavnike dela vlasti i pre svega opoziciju da se priključe dijalogu sa Beogradom za koji, kako je rekao, on ima mandat po ustavu i neće ga se odreći.\nOn je dodao i da transformacija KBS u oružane snage ulazi u završnu fazu, te da i taj postupak ima punu podršku SAD i NATO, posebno nakon usvajanja tri zakona koje je vlada prosledila parlamentu.\nTači tvrdi da je od zvaničnika EU dobio "vrlo jasne signale" da je Kosovu neophodno političko jedinstvo za rešavanje nekih ključnih pitanja, poput liberalizacije viznog režima.\nUpozorio je da je za dobijanje vizne liberalizacije neophodan jedinstveni stav vlasti i opozicije da je, kako je rekao, "Kosovo ispunilo kriterijume i da taj proces neće biti ugrožen".\nAko to neophodno jedinstvo izostane, Priština bi mogla da čeka na liberalizaciju viza i do 2020. godine.\nTročlana prištinska delegacija, Hašim Tači, Ramuš Haradinaj i Bedžet Pacoli, boravili su u Njujorku tokom održavanja Generalne skupštine UN, kako je objašnjeno iz Generalnog sekretarijata UN, prištinska delegacija je u sedištu UN boravila privatno, odnosno nije dobila poziv za učešće u radu Generalne skupštine, a nemaju ni status stalnog posmatrača.\nIzvor: B92, 28.Sep.2018\nKosovski predsednik Hašim Tači izjavio je da razgraničenje ima punu podršku SAD i Brisela...“Postizanje sporazuma o normalizaciji odnosa Beograda i Prištine koji bi podrazumevao razgraničenje, međusobno priznanje i članstvo Prištine u međunarodnim organizacijama, ima punu podršku Sjedinjenih...


Politika - datum: 2017-10-12 DELEGACIJA CRNE GORE NA PARLAMENTARNOJ SKUPŠTINI NATO-A Posvećeni međunarodnom miru\nUlazak Crne Gore u Sjevernoatlantsku alijansu predstavlja rezultat posvećenog i predanog rada u proteklom periodu, kao i doprinosa pruženog međunarodnom miru, ocijenio je predsjednik Parlamentarne skupštine NATO-a Paolo Ali. Prema saopštenju iz parlamenta, završnog dana godišnjeg zasjedanja Parlamentarne skupštine NATO-a održana je plenarna sjednica tokom koje su govorili Ali, predsjednik Rumunije Klaus Joanis predsjednik Senata Rumunije Kalin Tariceanu, predsjednik Doma zastupnika Rumunije Nikolae Dragnea i generalni sekretar NATO-a Jens Stoltenberg, nakon čega su uslijedila pitanja učesnika.\nGeneralni sekretar NATO-a i predsjedavajući Sjevernoatlantskog savjeta Jens Stoltenberg istakao je važnost djelovanja i snaženja uloge Parlamentarne skupštine NATO-a, posebno imajući u vidu da jačanja veze između parlamentaraca i građana doprinosi boljem predstavljanju rada i rezultata Alijanse.\nTokom rasprave o Zapadnom Balkanu, aktivnostima koje je NATO imao na tom području i politici otvorenih vrata, Stoltenberg je naveo da su impresivni rezultati koje je Crna Gora tokom poslednjih godina postigla na planu ispunjavanja standarda. U saopštenju je navedeno da je iskazana puna posvećenost zajedničkim ciljevima Alijanse i da je to predstavljalo najbolju preporuku za punopravno članstvo Crne Gore u NATO-u.\n– Tokom izlaganja, generalni sekretar NATO-a se posebno osvrnuo na pitanje jačanja saradnje na relaciji NATO–EU, posebno imajući u vidu aktuelni složeni međunarodni bezbjednosni ambijent, i istakao važnost integrisane i djelotvorne bezbjednosne saradnje na ovom nivou u cilju združenog suprotstavljanja unutrašnjim i vanjskim bezbjednosnim izazovima – navodi se u saopštenju.\nUčesnicima plenarne sjednice je predstavljen izvještaj blagajnika Parlamentarne skupštine NATO-a, a potom je uslijedilo izjašnjavanje delegata o nacrtu budžeta za 2018. godinu.\nStalnu delegaciju Skupštine Crne Gore koja je učestvovala u radu Parlamentarne skupštine NATO-a činili su Obrad Stanišić i Genci Nimanbegu.M.V.


Doktorica - Ljepota i Moda: Kavitacija i radiotalasi u službi ljepote\nKavitacija i radiotalasi u službi ljepote\nVeć posle prvog tretmana koža je blistava, sveža i elastična. Obim tela manji za nekoliko santimetara\nKavitacijom se može izgubiti nekoliko stotina grama masnih ćelija\nDo podmlađenog, svežijeg i zdravogizgleda nikada nije bilo lakše i jednostavnije doći, jer najnovija otkrića u svetskoj elektrokozmetologiji, kavitacija i radiotalasni lifting (RTL) lica i tela, trenutno su najdelotvorne metode za podmlađivanje bez skalpela.\n* KAVITACIJA - nehirurški, neinvazivni postupak eliminiše i uništava masne ćelije na stomaku, bedrima, bokovima, nadlakticama i drugim i drugim delovima tela, koji su se do sada vrlo teško tretirali. Kavitacija se zasniva na novoj, ultrazvučnoj terapiji, na talasima određene frekvencije, i predstavlja hit metodu kojom se potpuno bezbolno, već posle jednog tretmana (traje oko 60 minuta), može izgubiti nekoliko stotina grama masnih ćelija, i to – zauvek!\nNaime, talasi koji se primenjuju na specifičnoj dubini prodiru kroz kožu i ciljaju masne ćelije u potkožnom tkivu. Na taj način „gađaju“ se isključivo masne ćelije – membrane pucaju, masnoća se izliva u međućelijske prostore, a zatim se prirodno, uz pomoć prisutnih enzima, razgrađuje i putem limfe eliminiše iz tela.\nOvaj efekat odmah je vidljiv, jer merenje posle tretmana dokazuje da se obim tretiranog tela na kojem su naslage sala i celulita, smanjuje od oko 2 do 4 cm! Da bi efekat i konačni rezultat bio onaj željeni, tretmane treba raditi jednom u 7 do 10 dana, a njihov broj individualno se određuje u konsultacijama sa lekarom.\nKavitacija je izuzetno efektna u tretmanima i žena i muškaraca svih godina, prosečne težine, koji su zdravi, a ne mogu da se oslobode upornih naslaga sala, uprkos dijetama ili vežbanju. Idealna je i za one koji ne žele da se podvrgnu agresivnijim rizicima, većim troškovima i oporavku od hirurške liposukcije.\n* RADIOTALASNI LIFTING LICA – RTL – najsavremenija je i do sada najefikasnija metoda za podmlađivanje i zatezanje kože, „peglanja bora“ na licu, vratu i dekolteu, vraćanje tonusa, svežine i sjaja vašoj koži. RTL je zato danas hit tretman u čitavom svetu, jer za samo 90 minuta kožu, vidljivo je, može učiniti mlađom, elastičnijom i hidriranijom, bore smanjiti, a slabije i eliminisati.\n* RADIOTALASNI LIFTING TELA - najuspešnija je metoda za smanjenje i otklanjanje strija. U sinergiji sa kavitacijom, triaktiv laserom, LPG i drugim najsavremenijim tretmanima, „vraća“ podmlađeni izgled telu.\nOznake: kavitacija i radiotalasi, ljepota


Džaferović: Nema odluke o Kosovu dok ne postignemo konsenzus\nSvet Autor:Fonet15. okt. 202017:47 > 19:52\nČlanovi Predsedništva Bosne i Hercegovine na današnjoj sednici vodili su burnu raspravu o priznanju Kosova, a predsedavajući Predsedništva Šefik Džaferović istakao je da nema odluke o Kosovu dok se o tome ne postigne konsenzus, prenosi Klix.\nDžaferović je istakao da u današnjem pozivu za sednicu nije stavio tačku dnevnog reda koja se odnosi na priznanje Kosova, ali je Milorad Dodik insistirao da se i to nađe na dnevnom redu. Željko Komšić je tražio da se povuče, ali Dodik je ponovo tražio glasanje.\n„Staviću veto ako predsedništvo bude htelo da prizna KiM“\nNa kraju je Dodik glasao protiv, a Komšić i Džaferović nisu glasali jer, kako kažu, nemaju o čemu da glasaju.\n„Priznanja Kosova nema dok se o tome ne postigne konsenzus, a konsenzusa nema. Potpuno je izvesno da BiH na kraju neće doneti takvu odluku“, rekao je Džaferović.\nPredsedništvo je danas usvojilo izjavu vezanu za mogućnost da BiH dobije kandidatski status u Evropskoj uniji, a s tim u vezi Džaferović je istakao da očekuje da BiH ispunjava svoje obaveze u saradnji sa institucijama Evropske komisije.\n„Pozdravili smo sve dokumente koje je donela Evropska unija, kako izveštaj Evropske komisije, tako i ekonomsko socijalni plan za Zapadni Balkan. Svi treba da se potrudimo da do polovine naredne godine ispunimo što veći broj obaveza iz mišljenja Evropske komisije“, kazao je Džaferović.\nOn je istakao da su otvorili konstruktivni dijalog sa Ministarstvom spoljnih poslova i da je cilj da nema nikakvih šumova u komunikaciji s tom institucijom.\nDodik je, s druge strane, kritikovao rad tog ministarstva rekavši da ne vodi računa o nacionalnoj zastupljenosti zaposlenih, prenosi Klix.ba.\nBiHKosovoMilorad DodikŠefik DžaferovićŽeljko Komšić


10 najboljih hotela u blizini: Lake Suwa Geyser Center\nNajbolji hoteli u blizini: Lake Suwa Geyser Center\nČitajte komentare o: Lake Suwa Geyser Center\n50 km od lokacije Lake Suwa Geyser Center\nPrikaži 655 rezultata\n655 od 4.946 objekata odgovara vašim filterima. Obriši sve filtere\n4.946 objekata u Suwa\n0,3 km od: Lake Suwa Geyser Center\nBr. 1 u pogledu odnosa cena/kvalitet od 1.832 hotela ili riokana u Suwa\n0,6 km od: Lake Suwa Geyser Center\nBr. 2 u pogledu odnosa cena/kvalitet od 1.832 hotela ili riokana u Suwa\nBr. 3 u pogledu odnosa cena/kvalitet od 1.832 hotela ili riokana u Suwa\n0,4 km od: Lake Suwa Geyser Center\nBr. 4 u pogledu odnosa cena/kvalitet od 1.832 hotela ili riokana u Suwa\nBr. 5 u pogledu odnosa cena/kvalitet od 1.832 hotela ili riokana u Suwa\n1,5 km od: Lake Suwa Geyser Center\nBr. 6 u pogledu odnosa cena/kvalitet od 1.832 hotela ili riokana u Suwa\n1,4 km od: Lake Suwa Geyser Center\nBr. 7 u pogledu odnosa cena/kvalitet od 1.832 hotela ili riokana u Suwa\n0,7 km od: Lake Suwa Geyser Center\nBr. 8 u pogledu odnosa cena/kvalitet od 1.832 hotela ili riokana u Suwa\nPrikaži sve povoljne ponude (6) počev od 134 US$\n3306 Tatsumachi, Shimosuwa-machi, Suwa-gun 393-0015, Nagano Prefecture\n3,3 km od: Lake Suwa Geyser Center\nBr. 9 u pogledu odnosa cena/kvalitet od 1.832 hotela ili riokana u Suwa\n4,6 km od: Lake Suwa Geyser Center\nBr. 10 u pogledu odnosa cena/kvalitet od 1.832 hotela ili riokana u Suwa\n4,5 km od: Lake Suwa Geyser Center\nBr. 11 u pogledu odnosa cena/kvalitet od 1.832 hotela ili riokana u Suwa\n7,4 km od: Lake Suwa Geyser Center\nBr. 12 u pogledu odnosa cena/kvalitet od 1.832 hotela ili riokana u Suwa\n10,4 km od: Lake Suwa Geyser Center\nBr. 13 u pogledu odnosa cena/kvalitet od 1.832 hotela ili riokana u Suwa\nNajbolje ocenjeni hotel u krugu od 10 km od: Lake Suwa Geyser Center\n3413-58 Kitayama, Chino 391-0301, Nagano Prefecture\nBr. 14 u pogledu odnosa cena/kvalitet od 1.832 hotela ili riokana u Suwa\n12,2 km od: Lake Suwa Geyser Center\nBr. 15 u pogledu odnosa cena/kvalitet od 1.832 hotela ili riokana u Suwa\n3518-2463 Daimon Himekidaira, Nagawa-machi, Chiisagata-gun 386-0601, Nagano Prefecture\n11,8 km od: Lake Suwa Geyser Center\nBr. 16 u pogledu odnosa cena/kvalitet od 1.832 hotela ili riokana u Suwa


cikmagazin: DA NE POVJERUJETE: Pogledajte sa čime se susreću stanovnici ove države... MALI IM KONDOMI... Pogledajte o kome se radi!\nDA NE POVJERUJETE: Pogledajte sa čime se susreću stanovnici ove države... MALI IM KONDOMI... Pogledajte o kome se radi!\nParlamentarna komisija Ugande zaprimila je veliki broj pritužbi građana muškog spola koji tvrde kako su kondomi koji se prodaju u državi previše mali, što je pojačalo zabrinutost jer se ta zemlja godinama bori protiv AIDS-a.\nParlamentarac Tom Aza kazao je parlamentarnom komitetu za HIV/AIDS Ugande kako je u posljednjem obilasku mjesta koja su najviše pogođena ovim virusom muškarci imaju "veće seksualne organe i da bi se trebala razmotriti opcija pravljenja većih kondoma".\n"Kada dođe do akcije i imaju seksualne aktivnosti, još uz pritisak, dolazi do pucanja kondoma. Veliki broj mladih muškaraca se žali kako kondomi koje su dobili su prekratki i njihovi spolni organi ne mogu stati u njih", rekao je parlamentarac Merard Bitekyerezo.\nSarah Netalisile, članica komisije, izrazila je zabrinutost da taj problem veličine "izlaže mladiće i djevojke te sve korisnike kondoma opasnosti od zaraze HIV-om i AIDS-om".\nNTV Uganda objavila je kako je parlament obećao da će urgirati da se kondomi prave u većim proporcijama.\nOvo nije prvi put da se industrija kondoma suočava s problemom veličine. U 2006. godini Indijsko vijeće za medicinska istraživanja otkrilo je kako 60 posto muškaraca u Mumbaiju ima penise za 2,4 centimetra kraće od međunarodne veličine kondoma.


► Milojević: Igrali smo srcem\n"Mislim da je ovo divno veče za nas. Mislim da smo odigrali dobru i kvalitetnu utakmicu znajući protiv koga igramo. Bez obzira na rezultat večeras, mislim da će Liverpul biti u borbi za trofej Lige šampiona. Znali smo da će u drugom delu biti još veći pritisak, to smo videli i izmenama. Drugi deo je bio kao u Liverpulu, ali mi smo odigrali srcem, poslednji atom snage smo ostavili i za to čestitam igračima", rekao je Milojević novinarima u Beogradu.\nZvezda je na punom stadionu "Rajko Mitić" pobedila Liverpul sa 2:0, u četvrtom kolu Lige šampiona.\n"Ovu pobedu posvećujemo svim navijačima, ovom predivnom ambijentu, za ovo se igra, ovo samo Crvena zvezda može da priredi, ovo je za naš narod, našu zemlju, ceo region", rekao je on.\nMilojević se potom osvrnuo na finansije i podsetio da je ovo prva pobeda nekog srpskog kluba u Ligi šampiona.\n"Znate da danas igraju veliki budžeti, novac je presudan što se tiče formiranja ekipe, ali ponavljam da smo odigrali srcem. Drago mi je pogotovo zbog ovakve atmosfere. Ovo je prva probeda za našu zemlju u Ligi šampiona. Lep jubilej. Idemo dalje, uživaćemo u ovoj večeri, a sutra se okrećemo novim obavezama", rekao je Milojević.\nOn je rekao da je ova pobeda korak ka vraćanju kluba tamo gde pripada.\n"Ovo je samo jedan korak, priprema za sve ono što je pred nama, a klubu je mesto ovde, makar istorija to pokazuje", rekao je on.\nUpitan da li je ovo njegova najveća pobeda u karijeri, Milojević je odgovorio potvrdno.\n"Faktički ovo je moja najveća pobeda u karijeri, ali ja to ne gledam tako. Ovo će nam mnogo značiti u analizi. Kroz ovo ćemo videti tendencije savremenog fudbala. Da mene načine još boljim i igrače da izvučemo pouke. To je ono što sam želeo, da učimo", rekao je Milojević.\nOn nije želeo da izdvaja bilo kog igrača, ali je rekao da je "bog vratio Milanu Pavkovu njegov trud i zalaganje".\n"Ništa nije slučajno. Veliki sam vernik i znam da igrači koji veruju u sebe, koji su pošteni prema sebi uvek dobiju nešto lepo na kraju", rekao je Milojević.\nvladan milojević /


Dan online - Sport: Kena traži Arsenal - 2019-07-23\nSport SPREMNA JOŠ JEDNA PONUDA\nMojzi Ken Kena traži Arsenal\nSamo nekoliko utakmica trebalo je Mojzi Kenu da skrene pažnju na sebe. Prethodna sezona ovog 19 - godišnjeg napadača Juventusa izbacila je u prvi plan - igrao je svega 536 minuta, postigao je šest golova a na dvije utakmice je bio "meč viner". Niko u Seriji A nije imao takav učinak - gol na 89 inuta.\nMnogi mediji u Engleskoj prenose inforamcije kako su Mančester Junajted i Everton zainteresovani za napadača Juventusa koji u ovom trenutku očigledno ne može dobiti garancije od novog trenera Mauricio Sarija da će imati značajnu minutažu.\nKen želi da promijeni sredinu, za početak moguće i ode na pozajmicu u neki atraktivan klub. Interesovanje je pokazao i Arsenal koji je uvijek raspoložen za angažman nekog mladog igrača. Iz redova Tobdžija na adresu kluba iz Torina poslali su ponudu koja iznosi 35 miliona eura - identična ponuda stigla je i sa Gudison Parka. No, sportski direktor prvaka Italije Fabio Peratići cijeni igrača 40 miliona i ispod te cijene neće ići.


Sindikati Ziđina pozivaju na protest, poslovodstvo tvrdi da je ispunilo zahteve - Glas Zaječara\nHome Društvo Sindikati Ziđina pozivaju na protest, poslovodstvo tvrdi da je ispunilo zahteve\nOdbor sindikata „Nezavisnost“ Serbia Zijin Copper (Ziđin), pozvaće zaposlene u toj kompaniji na proteste koji će se organizovati od ponedeljka 28. juna zbog predloga novog Kolektivnog ugovora koga smatraju nepovoljnim za radnike.\nU odluci tog sindikata se navodi da će protesti biti održavani od 15 do 17 sati.\nZa danas u 15 sati sindikati su najavili konferenciju za novinare ispred generalne direkcije Ziđina, na kojoj će saopštiti odluku o protestima.\nSindikati su saopštili da pregovori sa poslovodstvom kompanije o zaključenju kolektivnog ugovora nisu uspeli.\nI poslovodstvo Ziđina zaključuje da pregovori sa sindikatima „nisu urodili plodom“, pa je, do donošenja novog Kolektivnog ugovora, donet privremeni Pravilnik o radu u kome je poslovodstvo, kako je navedeno, izašlo u susret sindikalnim zahtevima u vezi sa dužinom godišnjeg odmora, plaćenog odsustva, uvećane zarade, otpremnina pri odlaska u penziju i nagrada.\n„Osnove zarade zaposlenih neće biti smanjene, štaviše, biće uvećane“, naglasili su u Ziđinu.\nPoslovodstvo kompanije obavestilo je zaposlene da pregovori sa sindikatima treba da se nastave do donošenja novog Kolektivnog ugovora.\nDonošenje pravilnika o radu je privremeno i treba očekivati da će se, uz strpljenje i odgovornost svih učesnika u pregovorima, doći do željenog cilja, saopštilo je poslovodstvo kineske kompanije, strateškog partnera nekadašnjeg RTB-a Bor.\nPrethodni tekstRešenja testa sa male mature iz srpskog/maternjeg jezika (PDF)\nNaredni tekstU petak potpisivanje ugovora sa lokalnim samoupravama u Srbiji o subvencijama za zamenu stolarije: Gde je Zaječar?


Šta se desi kad se priroda susretne sa tehnologijom - Lux Life luksuzni portal: Moda, Stil, Trendovi, Kolekcije 2018...\nU pitanju je kolekcija sa pet predmeta, koja je okarakterisana zelenim anodizovanim aluminijumom, Infantry zelenom Kvadrat tkaninom, mesinganim detaljima i nogarima od hrastovine. Novi izgled primenjen je na BeoSound 1, BeoSound 2, BeoPlay A9, BeoPlay M5 i BeoSound 35 izdanjima. Ova nova organska tema definitivno transformiše hladnu nordijsku estetiku Bang & Olufsen brenda, i daje joj toplije prisustvo.\nMesing nastavlja da dominira tržištem kućnog nameštaja i aksesoara, a savršeno se uklapa sa zemljanim nijansama koje do sada inače nismo povezivali sa Bang & Olufsen brendom. Estetski elementi naravno neće promeniti kvalitet zvuka na koji smo navikli, ali će dalje otvoriti opcije pozicioniranja zvučnika u enterijeru.\nHarmonies kolekcija je dostupna za kupovinu već sada u odabranim Bang & Olufsen lokacijama, u čast devedeset drugog rođendana ovog brenda.\nPROČITAJTE SLEDEĆI TEKST: Veštačka inteligencija - revolucija u eri pametnih telefona - HUAWEI


RADIONICA „EU PODRŠKA ZA PREDUZETNIKE – HORIZON 2020“\nEU info kutak u Nišu organizuje radionicu za upoznavanje za najvećim programom EU za istraživanja i inovacije – Horizon 2020. Radionica se održava 20. novembra od 18 časova na Zum platformi.\nUčešće na radionici je besplatno ali je potrebno da se prijavite na linku https://euinfo.civicatalyst.org/radionica\nOvaj program nudi direktnu podršku za preduzeća koja imaju potencijal rasta i razvoja, finansiranje koje je namenjeno inovativnim idejama koje se mogu pretvoriti u uspeh na tržištu, podršku razvoju visoko rizičnim inovativnim idejama u ranoj fazi razvoja i još mnogo toga.\nPoseban fokus radionice će biti na kaskadnom finanisiranju, mehanizmu Evropske komisije koji ima za cilj podršku malim i srednjim preduzećima i startapima u razvoju i primeni inovativnih digitalnih rešenja – programima akceleracije, inkubacije i mentorstva ali i subgranting šemama koje su dostupne preduzetnicima u Srbiji.\nPredavač će biti Nemanja Petrović, ekonomista, savetnik za inovacije i strateško planiranje.\nOvo je samo jedan u nizu radionica koje će se organizovati u narednom periodu kako bi se svim potencijalnim i trenutnim korisnicima EU programa približit mogućnosti za apliciranje, dobijanje finansijske i/ili savetodavne podrške za razvoj svog biznisa.\nMala i srednja preduzeća, kao i veće kompanije, mogu da konkurišu za finansijska sredstva i savetodavnu pomoć u poslovanju putem nekoliko programa i projekata Evropske unije. U zavisnosti od projekta, programa i oblasti kojom se preduzeća bave, sredstva Evropske unije mogu biti u obliku bespovratnih sredstava, zajmova, a u nekim slučajevima i garancija.\nIzvor: EU info centar i Koordinaciono telo


ZR: Odbornici doneli odluku i pored protesta - Dnevni list Danas\nProtest poljoprivrednika, opozicioni bojkot sednice skupštine grada i očigledno nezadovoljstvo javnosti nisu ni na trenutak omeli odbornike vladajuće koalicije u Zrenjaninu da izglasaju odluku o davanju u dugoročni zakup 3.398 hektara oranica, od čega 2431 hektar ide nemačkom Tenisu.\n2Piše: M.Pudar 16. novembra 2017. 13.48\nOdbornicima je, ipak, uspeo da se obrati Slavko Vukov iz Saveza udruženja poljoprivrednika Banata apelujući da se urazume i “ne daju zemlju”.\n-Najveći resurs u Banatu je zemlja, nemojte nam je uzimati i ne pravite greške koje su već pravljene, punih 70 godina, kada se otimalo i eksperimetisalo. I ovo sada je van pameti, da se zemlja daje na 30 godina a tu zemlju več rade naši ljudi i od toga žive. Nismo protiv investitora, smatramo da nam je potreban jedan veliki klaničar a naši ljudi će proizvesti i obezbediti sirovinu – poručio je Slavko Vukov zrenjaninskim odbornicima.\nZrenjaninska opozocija bila je ujedinjena po pitanju revolta, pa su sednicu bojkotovali zajedno DS, LSV, DJB i SRS a podržali poljoprivrednike.\n– Vlast ne radi transparentno, zato im nismo dali legitimitet, već smo ovde sa poljoprivrednicima – naveo je Goran Kaurić, odbornik DS.\nLSV je saopštila da se vrši nasilje nad građanima i da je za neverovati da se zakazuje hitna sednica zbog prava prvenstva prilikom zakupa zemlje u državnom vlasništvu. Sa druge strane, zrenjaninski gradonačelnik ocenio je Odluku Vlade Srbije da se dodeli zemljište u opštini Zrenjanin pozitivnom i rekao da investicije obezbeđuju siguran prihod gradu, pokrajini i republici.\n-Ne mislim da su poljoprivrednici oštećeni, mi im pomažemo preko agrarnog budžeta koji se redovno puni od zakupa zemlje. Ovo su tri investicije koje će doneti 26 miliona evra i nova radna mesta, dve firme će odmah ući u zakup i platiti zemlju, dok će Tenis početi da koristi zemlju od 2019. godine i to je dobra odluka Vlade Srbije – naveo je Čedomir Janjić.\nProtiv davanje zemlje u zakup na 30 godina danas su protestvovali Savez udruženja poljoprivrednika Banata, Banatski paori i Dolovački paori, koji su demonstrativno parkirali trakotore u blizini zrenjaninske Gradske kuće.\nUslove iz poziva Ministarstva poljoprivrede za davanje u zakup poljoprivrednog zemljišta u državnoj svojini u Zrenjaninu ispunile su 3 firme. Prvi je nemački Tenis, koji će dobiti 2431 hektara zemljišta, koje će početi da koristi 2019. godine. Druge dve firme su iz Zrenjanina, “Farmer 023 VM” koji je dobio 67 hektara zemljišta za uzgajanje stoke i “Fud Planet Zrenjanin”, koji je dobio 900 hektara zemlje i planira proizvodnju soje.\nJova Zmaj kaže:\n17. novembra 2017. u 00.27\nAko je neko poput Tönnies Lebensmittel GmbH & Co. KG dospeo u međunarodne baze podataka zemljišnog predatora (landgrabber) kao i Al Dahra International Investment LLC, Al Rafawed Agriculture, Agrokor Group onda je pitanje koliko se tim slučajevima zanimaju naši pravosudni organi, oni što danas trađe veće plate.\nnapredni naprednjak kaže:\n17. novembra 2017. u 03.43\nMora da se zna ko je glavni seljaci nasi ionako ne umeju da budu gazde samo se nesto bune pa ce da rade kod onih pravih gazda za kilo leba i bjce pokorni


Dačić: U vreme krize na KiM Britanci tražili da proteramo Rusa - 02.04.2018, Sputnik Srbija\nDačić: U vreme krize na KiM Britanci tražili da proteramo Rusa\nSrbija neće proterivati ruske diplomate, mi želimo dobre odnose sa Rusijom, izjavio je danas ministar spoljnih poslova Ivica Dačić. 02.04.2018, Sputnik Srbija\n10:35 02.04.2018 (Osveženo: 11:37 02.04.2018)\nSrbija neće proterivati ruske diplomate, mi želimo dobre odnose sa Rusijom, izjavio je danas ministar spoljnih poslova Ivica Dačić.\n„Njih je samo to zanimalo, druge stvari ih ne zanimaju. Isto tako, mi treba da vodimo računa o svojim interesima, da dobro izmerimo i izvagamo i sigurno je da Srbija neće proterivati ruske diplomate“, rekao je Dačić za TV Pink.\nDačić je naveo da je predložio predsedniku Srbije Aleksandru Vučiću da se organizuje obeležavanje 100 godina otkako se zastava Srbije zavijorila na Beloj kući i da se podigne spomenik američkom predsedniku Vudrou Vilsonu, da se pokaže šta je on govorio o Srbiji 1918. godine i da to znaju u SAD.\nKad je reč o eventualnom sastanku predsednika SAD Donalda Trampa i Rusije Vladimira Putina u Srbiji, Dačić kaže da takav sastanak zavisi od diplomatskog trenutka.\n„Predložio sam i jednoj i drugoj strani da bi možda najbolje mesto za to bila Srbija. Mi smo to preneli i jednoj i drugoj strani, oni će odlučiti da li će to tako biti i da li će uopšte do tog susreta doći“, rekao je šef srpske diplomatije.\nKako je naveo, mnoge države koriste poziciju Srbije i njen prostor da bi vodile dijalog.\n„Nedavno sam, uz odobrenje predsednika Vučića, organizovao ovde mirovne pregovore za jednu zemlju, koji se tiču rešenja problema koje imaju, i to na zaprepašćenje velikih sila“, rekao je Dačić.\nŠef diplomatije naglašava da ne može da iznosi detalje i da će to, ako bude htela, javno učiniti zemlja o kojoj se radi.